Khua Duah Le Inn Khangh Hi British Colony Cozah Ralkap Zong Nih An Rak Hman Ngai Ve Mi A Rak Si - Chin11News\nKhua Duah Le Inn Khangh Hi British Colony Cozah Ralkap Zong Nih An Rak Hman Ngai Ve Mi A Rak Si\nMarch 29, 2022 David Sang Bik Thawng World 0\nBritish colony cozah nih raltuknak min ah “The Chin-Lushai Expedition 1889-1890” an rak timi 1889 kum le 1890 kum i Chin Hills an rak tuklaak lio ah hin Gangaw lei in a rak kai mi Brigadier General W. P. Symons hruai mi ralkap bu pawl cu Kaan in Zokhua lei an hun kai lampi ah Lai ralkap nih hranpaak in an rak kah lengmang hna i, General Symons nih kan ralkap an si ah, kan collies phor an si ah, an kan kah rih ahcun an kan kahnak hmun in aa naihnak bik khua cu mei in duah colh an si hna lai tiah nawl peknak a rak chuah. Cu in an rak duah hmasa bik mi khua cu Laamtuk khua a rak si.\nLaamtuk khua an rak duahnak a ruang pakhat cu, cu lio Sakta bawi Sawm Hal chung Bawi Al hrinthlak Pu Van Hmung hruai mi hna Sakta ralkap pawl nih Mirang ralkap cu lampi ah an ambush hna i Lieutenant Foster thih lakin an rak kah ruang ah General Symons nih aa naih bik mi khua khangh colh ding in order a rak pek mi hna a rak si.\nMah cu lio ah Sakta khua cu Kawl an tlaih mi hna (Burman slaves) Mirang sin ah pek thlah a duh lo mi le meithal a chia duh lo mi an rak si. Mah ti cun Sakta in khan 2 hla ah kahcham cawh in ralhruang (defense line) an rak i tuah i, an khua i Mirang ralkap a vung kal mi hna cu ralṭha ngai in an kham hna.\nAn kah mi hna ah Mirang ralbawi Lieutenant James le ralkap pahnih an thi i pakhat hma an hliamh. Mah cu Sakta khua an va kah hna cu Mirang nih Chin hills an luh/laak kum 1 hnu nithla 2/1/1891 ah a si. Cu lio ah an khua cu kan khangh kan hrawh dih lai tiah bia an hei thlah hna i, an khua rawh lai le khuami nu le ngakchia pawl zawnruah ah Mirang sin ah an meithal cheukhat an chiah i an saṭil zei mawzat pek hna in kahdaihnak an rak tuah.\nLusei ram ah cun Mirang dohnak i a hruaitu hna Lusei lal pawl khua meithal cu nan hung chiah dih lai an ti hna i an meithal a chia duh lo mi khua pawl cu mei in an duah piak hna. Tidim peng ah cun meithal a chia duh lo mi le Mirang a doh tu pawl cu an khua lawng si loin an tirawl chiahnak buk thlam zong mei in an duah piak dih hna.\n1917 kum i Lai ral an rak thawh lio zong ah hin Lai ral a tho mi khua pawl chung in khua 13 an rak duah piak hna.\nKhat telei ah Mirang pawl cu an thil tuah mi kha ṭha tein ṭial mi record ca chung ah an i chiah hna i aa rel deuh kan ti lai.\n1840s kum hrawng ah Mirang nih an uklaak cang mi Yakhine ram chung khua pawl a vung chiim mi hna Khumi khua pakhat zong ciam dihlak in an rak duah piak mi hna kong ah hi ti hin an rak ṭial.\n“Walleng pawl cu an mui an hmu kho hna lo nain an meithal kuan kahnak khu a chuahnak zawn cu Mirang ralkap nih an hei kah ve hna. Tlawmpal an i kah hnu ah Walleng pawl cu kiam chung in an chuak i tlang cung i an inn thilri an laak manh mi he ramlak ah an zaam hna.\nAn khua cu inn sawmriat tluk an ti lai. Mirang ralkap nih cun an khua inn cu mei in an duah piak ta dih hna hnu ah Sittwe lei ah an tlung ṭhan,” tiah an ṭial mi hmuh a si.\n1891 kum ah Political Officer, Haka, D.J.C. Macnabb, B.S.C nih Cahmai (Pages) 52 a si mi –\n‘Hand Book of the Haka or Baungshe Dialect of the Chin Language’ cauk a rak chuah.\nD.J.C. Macnabb cu British nih Chin Hills an rak tuklaak lio ah Gangaw lei in a rak kai mi Brigadier General W. P. Symons ralkap bu ah Political Officer in a rak i tel ve mi a si. Hi lio ah hin Gangaw lei phu cu an dihlak ah 1,869 an rak si.\nD.J.C. Macnabb nih cauk a rak chuah mi chung i Laimi hna he i pehtlaih khawhnak ding ca le holh cawnnak ah a rak ṭial mi biacang pali-nga chung zoh in Mirang ralkap nih khua duah le inn khangh an rak hman mi vun ruahdamh khawh a si.\nThey will hide in the nullahs and fight.\nTivar ᾰ-ni tūp lai-i, an kan karr lai.\n(Tiva ah an i thup lai i an kan kah lai.)\nThey will fight near their village.\nAn kwa ngai-in an kan karr lai.\n(An khua nai in an kan kah lai.)\nIf they attack us, I will burn the village.\nAn-kan-karr ᾰzūn, an kwa mē k’dwā lai.\n(An kan kah ahcun, an khua mei ka duah lai.)\nIf they surrender, I will not burn the village.\nAn lūt ᾰzūn an kwa k’sim lai lo.\n(An luh ahcun, an khua ka chim lai lo.)\nIf a shot is fired, I will burn their village.\nMētal fūn kat-in an karr ᾰzūn an kwa mē k’dwā lai.\n(Meithal fang khat in an kah ahcun an khua mei ka duah lai.)Crd.. C,B,Ling\nRak Share Cio Uh! Tio Ah SAC Ralhrang Nih An Tlaih Mi Hna Cu CNDF Ralkap Chungtel Si Loin Mipi Sawhsawh An Si\nThantlang Khua Kannu le Kanpa Minung (50) leng nih Thla (6) Chungah ah an Kan Thihtak


SAC hruaitu sawmnak kahdaihnak phu pawl nih an i ruah lio a si, FPNCC phu biakhiahnak an ngei rih lo – THE CHINLAND POST\nSAC hruaitu sawmnak kahdaihnak phu pawl nih an i ruah lio a si, FPNCC phu biakhiahnak an ngei rih lo\nThe Chinland Post | 2022 May 6 – SAC hruaitu sawmnak a simi remdaih biaruahnak puai cu kan kai lai i zei pawl dah kan i ruah lai tiah Nationwide Ceasefire Agreement (NCA) min a thumi tlangcung hriamtlai phu pawl nih May 6 ah tonnak an ngei.\nSAC hruaitu he tonnak cu caanṭha ah kan hman khawh nak hnga Peace Process Steering Team (PPST) dirhmun le phu khat cio dirhmun in tuni ah biaruahnak kan ngei lai tiah Colonel Khun Okka nih a chim.\nA tu tonnak ahhin, Chin National Front (CNF) cu SAC nih sawm.a si lo caah a kai lai lo i, Karen National Union (KNU) le Restoration Council of Shan State (RCSS) hna zong kai le kai lo a fiang in an chim kho rih lo.\nNCA ah min a thu lomi phu pawl an i fonhnak United Wa State Army (UWSA) hruaimi Federal Political Negotiation and Consultative Committee (FPNCC) zong SAC sawmnak ah kai le kai lo biakhiahnak an ngei rih lo tiah theih a si.\nFPNCC chungtel a simi Ta’ang National Liberation Army (TNLA) nih phu khat cio kan dirhmun cun kai kan i tim lo nain a dang kan hawikom phu pawl sin in biakhiahnak a chuak rih lo tiah TNLA Major Ta Aik Kyaw nih a chim.\nFPNCC cu United Wa State Army (UWSA) nih a hruai hna i Kachin Independence Army (KIA), Shan State Progress Party (SSPP), Arakan Army (AA), Ta’ang National Liberation Army (TNLA), Myanmar National Democratic Alliance (MNDAA), National Democratic Alliance (NDAA) hna fonh in dirhmi a si.\nKIO nih cun SAC sawmnak ah a kai lai lo tiah a thanh cang.\nPrevious SAC i nitlak lei Military Headquarters Commander cu AA Commander-in-Chief nih ralrinnak a pek\nNext MRTY Application cu Google Play Store le Apple App Srore nih an hnawh colh


Zualko: Pathian Thawngṭha Aupitu Pu J.Sangkhum Nih Mual A Kan Liam Taak – Chin World News Evening\nZualko: Pathian Thawngṭha Aupitu Pu J.Sangkhum Nih Mual A Kan Liam Taak\nJuly 22, 2019 Salai Van Thawngpang\nPu J.Sangkhuma (Kum 60) cu nizaan July thla 7/21/2019 zaan suimilam 9:30 pm ahkhan Heart Attack zawtnak in Aizawl Civil Hospital ah a liam tiah theih asi. Amah hi PWD ah SE ṭuan cuahmahmi asi. Tuni ah a um khua nak Sikulpuikawn (YMA Office thlang) ah a ruak hi vui a si lai tiah theih asi fawn.\nPu J.Sangkhuma a chuahkhenk khua taktak hi Chalrang a si. Pu J.Sangkhuma hi hringtu a nu nih mual a liam taak cang i, a pa Pu Sangliana tu cu a tutiang a dam rih i upa ngaingai cang i, Dawrpui vengthar Aizawl ah a um lio asi. Pu J Sangkhuma a pi le a pu hna hi Chalrangah khua ah Khrihfa hmasa bik an si i, Chalrang in Aizawl i Pastor sinah kutsuih thlacamnak ngeihpiak dingin tiangin an kal tawn.\nPu J Sangkhuma pu, Pu Thangzuala hna hi Pathian thawngṭha chim kip in hmunkip kaakip ah a vakmi an si i, cuti Pathian thawgṭha aupi a vahpi nak thawngin a tu le a fale thluachuah an hmuh taktak tiah theih asi fawn. Atu bantuk in Pathian aduhmi le atlaihchanmi nih mual a kan liam taak ahhin cun sian an um hrimhrim lo. Tantaakmi chungkhar Bawipa tu nih an hngakchiatnak chungin hnem ko hna seh! Hringtu a pa hrimhrim zong kum upa pi a si cang tikah Pathian umpi hnem hram ko seh! Source: SPN\nPa Lalthlamuankim Nih Civil Hospital Ah Mual A Kan Liam Taak\nLainu Pakhat Ka Virgin Lo Nak A Ruang Hi


SAC Ralhrang Hna Nih An Hnah Mi Hna Ruak Minung 20 Leng Ruak An Hmuh Cu Lawng Si Lo In – Chintanbo\nYeOo peng, Mungtapin khua ah phung-ki 3 telh in khua mi 40 hrawng cu nizaan May 12 ah SAC ralkap nih ralphaw ca ah an tlaih hna hnu in, nihin May 13 zinglei ah khua mi 20 hrawng ruak cu hmuh an si, tiah tualchung mi nih an chim. SAC ralkap hna cu a luancia May 10 ah khuachung ah meithal i puah pah in an luh caah, tualchung mi hna cu a himnak hmun ah an zaam hna nain, hawi zaam lio ah zaam lo in khuachung ah a um mi cheukhat cu SAC ralkap nih an tlaih hna, tiah tualchung mi nih cun an chim.\nNihin May 13, ah tlaih a tong mi hna chung in nunnak a liam mi hna ruak cu khua pawng ah hmuh an si, tiah YeOo peng tualchung hriamtlai phu nih nihin May 13 zinglei ah an thanh. Nizaan ah tlaih a tong mi hna chung in minung 8 cu an luat i, SAC ralkap kut in a luat mi hna nih cun, Rawl zong an kan pe lo, nilin lakah an kan pho, tiah an chim. Nihin zinglei ah miruak hmuh mi 20 hrawng an si cang, cheukhat ruak cu an kut hri tem bu in mei an khangh hna, cheukhat cu an mui zong a fiang ti lo, tiah Mungtapin khua in a zaam mi pakhat nih BBC ah a chim.\nNihin May 13, ah SAC ralkap hna cu YeOo peng Pegyi, khuachung ah lut in khuachung inn 70 in 100 hrawng cu an hrawh i, facang tin 1,000 leng zong kan sung, tiah YeOo pah-kah-phah phu nih an thanh. SAC ralkap lei nih cun YeOo pengchung thil cang mi kong ah nihin May 13 chunhnu tiang ah thawngthanhnak an tuah rih lo.\nThawngdang, KIA Brigade 4, Battalion 8 Namphatka tualchuang Ho Nuang khualu ah May 12 zanlei Sml5:00 hrawng ah SAC ralkap le KIA karlak kahdohnak chuak.Kut Khaing in a rak kai mi SAC ralkap Brigade 99 kuttang SAC ralkap hna cu HoNaung khualu ah rallam an sial i KIA he hmaitonh kahdohnak a chuak tiah theih a si.\nKahdohnak a chuahnak hmun ah SAC ralkap 5 hrawng an thi i KutKhiang ah a um mi SAC ralkap hna nih kahdohnak a chuah nak hmun cu hriamngan in an kah hna tiah khuami pakhat nih a chimMay 11 zanlei Sml 4:00 hrawng zongah KIA Brigade 9 battalion 26 tualchung Namawbom in ke in a ra mi SAC ralkap thazaang 100 hrawng a si mi rallam cu KIA nih an kah hna SAC ralkap 2 an thi i 4 hliam an tuar.Crd:Tha chin post.


Daw Sai Nupan(ဒေါ်ဆိုင်းနူးပန်) KSPP Zeiruangah Dah A Sung? A Sung Nak Aruang? – The Cherry Par\nDaw Sai Nupan(ဒေါ်ဆိုင်းနူးပန်) KSPP Zeiruangah Dah A Sung? A Sung Nak Aruang?\nDaw Sai Nupan(ဒေါ်ဆိုင်းနူးပန်) KSPP\nRalzam Buuk um buin 2020 thimh nak ah a lut ve mi Nusal Ṭha asi. Kachin Khualipi Myitkyitna in Pyithu Hlutdaw Kuzale in aa zuam ve. Thongtla bal mi zong asi. Covid19 ruang ah hmun kip an phan khawh lo caah mipi nih an theih lo caah asung. A pahn khawh nak khua ah cun a tei dih hna. Myitkyitna Khuapi tu ah a sung.\nNLD nih tang lei bantukin asi lo ning pi in an ti hna caah! KSPP cu Ralkap he hawikom an si. USDP he Hawikom ansi. KSPP party nih tei nak ahmuh ahcun Ralkap kuli nan phawr lai. KSPP party me nan pek ahcun DASSK a sung lai.\n*Ngakchia le Fapawi bawmh nak zong a pit lai. Tar hna pension an ei ti lai lo. COvid19 bawmh nak caah an ti mi kha me pek ding in Facang le Chiti an pe hna. Pine Budget a hlei mi in thimh lai te ah bawmh nak an pe hna.\nUico saruh bawh bang in Tender abawh mi kan miphun Upa hna le Krifa upa cheu khat hna nih thih ngam in an bawmh hna. Lih le Hrawkhrawl bia zong tampi an chimh fawn. Milai Krifa Upa pi pi nih an hmai khap hmanh an si lehlam lo. Biak Inn ah an haleluia le Amen hna cu Lih bia chimh nak in le mah Unau ke phelh nak le tlukter nak in an tlin ter. Krifa Upa le zumhtu ciammam! Laitlang lei he an campaign Tactic aa lawh ngai ngai. Kawlram pumpi an chimh mi le an naal ning aa lawh ngawt dih ko. Tang ah Film ka thilh chih, rak zoh ve hmanh. Credit: Saya Rung Kaw\n← Atu Lio Malaysia Kan Cozah Cu An Fawi Lo\nVawlei Pi A Si Tawn Ning-Normal Phak Khawh Ding Cu A Rau Rih Lai →\nRalkap nih an dawimi hna inn chung ah dornak pek a duh lomi iremh u law


Blomberg, DCS > 5 cu. ft. Wall Ovens\nBlomberg, DCS > 5 cu. ft. Wall Ovens >


Khah! Pu Tum Bik sining a von langhter cang ko hih! – Chin World News Evening\nKhah! Pu Tum Bik sining a von langhter cang ko hih!\nOctober 11, 2020 Salai Van Chin News\nSUI HLEI TIAL RUAK I TAZEKHAN: Sui Hlei Tial ruak Thantlang khua chung luh pi duh lo in lamkam ah a vuitertu sullam um lo in zaanah lak than i thlan ah thialtertu Tazekhan hi,hi Thantlang No 3 khuabawipa bak hi a si ti hi a um dan a bia chim bak in thei khawh a si.\nKhuabawi pakhat nih Sui Hlei tial ruak a rak tlung lio ti hi theih lo in a um hrimhrim la lo. Cun COVID-19 Committee he zawng hi Sui Hlei Tial ruak kawngah hin an rak i chawn bia cia hrimhrim la cang cucaah Kawl pawl zawng an ral thatnak pakhat a si la. Amah zawng nih Ruak kawngah ka thei lo timi bia kaa khat hmanh a chim lo.\nAhmur a muai le a ni sa lam ko zei te hmanh ah ruak hi a rel lo. Khrihfa phung zawng a buarngamtu a ruahawk zawng a thiam lomi khuabawi kan ngeih hi cu kan buainak cu a ngan peng ko la. Khrihfami cu kan thih tikah Pathian bia Bible he Pastor nih thlan ah vui kan si. Ramkip ah Zawtnak dang siloin COVID-19 bak in a thi mi hmanh hi phunlam zulh in thlan ah pastor nih vui a si\nA chim mi cu Thantlang himnak caah a ti kalaymyo ah mizo ram ah a thi mi zawng kan kham hna a ti anmah le hi Sui Hlei Tial ruak hi a tahchun Hihi tahchun awk a si lo. Annih cu Khua lam nai ah a thimi an si chung le khat khuami nih awl te in an ruak va zoh khawh va thlah khawh a si Pastor zawng nih Pathian bia he thlan ah thlah an si.\nHi Khuabawi hi zangfahnak zawnruahnak a ngei bak lo hawi lungfah ngaihchiat lio ah a Nii salam i a khabeh a muai ai lak ko, lungfahnak bia kakhat te hmanh a chim lo a zei te a poi lo,zei te hmanh ah lai mi kan buai hi a rel lo,Rel awk a theih lo bia dak a si hnga? Sui Hlei Tial kawngah lungfah a dih hlan ah, Hi Pa kawngah phundang in lung a fak than. Credit: Mang Za Nawl\nRev. Abhram Sang Nawl “Thantlang in ṭhenkhat kan pale pawl biachimi nih ka lung a ka fahter ngai”\nNgaih a chia tuk hringhran:Evan.Van Biak Tluang nih kan farnu Sui Hlei Ṭial a tuarnak le zaihla in a hlawinak a langhtermi von ngaih cu lungthin a ṭap-VIDEO


NUG Cozah Cohlan Dingin France Hlutdaw Palai 40 Leng Nih France Cozah An Hal – Hakha Cherry\nNUG Cozah Cohlan Dingin France Hlutdaw Palai 40 Leng Nih France Cozah An Hal\nNUG Cozah cohlan dingin France hlutdaw palai 40 leng nih France cozah sinah an hal tiah Le Monde thawngthanhca nih a tial. Cu lawng si loin TOTAL company cungah fak deuh in nawrnak tuah ding zongin an hal chih fawn.\nHi halnak hi France-Myanmar i hawikomhnak bu hotu Alain David le France-ASEAN pehtlaihnak palai Joelle Garriaud-Maylam hruainak in an tuahmi a si.Halnak ca an tialmi ah cun Myanmar ralhrang ralkap nih cherhchan zei huaha um loin vote a dik lomi a um ti men in NLD party cy hrawh an timh. Cu caah a fakmi dantatnak kha a rannak in tuah a herh. EU nih ralhrang ralkap ta a simi MEHL, MEC le ralbawi 21 hna cungah dantatnak a tuahmi cu kan cohlan, cun hi nakin a fak deuhmi dantat phihkharnak tuah rih a hau. A bik in petrol le gas hmangin ralhrang nih tangka tampi an hmuhmi hi dantatnak tuah a herh tuk tiah an tial.\nUN thiamsang hna nih nuhrin covo a buar i minung cungah sualnak nganpi a tuahmi Myanmar ralhrang ralkap cu a rannak in an thil tuahmi an ngol nak hnga ramkip nih sipuaizi phihkharnak tuah dingin an chim peng.\nCu cash France cozah zong nih lungawtawm nak um lo tein a fiangmi biakhiahnak le dantatnak tuah a hau. France rammi hna zong nih Myanmar mipi hna bantukin ralthat ding a si. French cozah nih TOTAL company cu fak piin nawrnak tuah ding, cun hmuichawn phihkharnak (targeting sanction) dangdang le caankarlak cozah NUG cu phungning cozah ah cohlan ding a si. Hihi mipi nih an sunhsakmi le ruahchanmi zalennak le nuhrin covo kilvennak rian ah zohchuntlak a sinak a laughter khawh lai tiah Le Monde thawngthanhca nih cun a tial.\n(Nikkei Asia) The Chin Post\nASEAN Lutlai (2) le Min Aung Hliang Tonak Ah Ceihmi Point 6


Thinzar Wint Kyaw: Ka Va Ca Ahcun Miphun Khat/Dang An Si Ah A Ka Daw Biktu Ka Duh | The Chin Express\nHome Minthang Thinzar Wint Kyaw: Ka Va Ca Ahcun Miphun Khat/Dang An Si Ah...\nThinzar Wint Kyaw: Ka Va Ca Ahcun Miphun Khat/Dang An Si Ah A Ka Daw Biktu Ka Duh\nMyanmar actress Thinzar Wint Kyaw nih a tlangval Mirang pa he an i duhmi kongah “a ka daw i tha a ka pemi nih cun an ka theihthiam ko lai,” tiah MC ah a chim.\nThinzar Wint Kyaw: Atu hi Mirang pa he kan i duh. A ka daw tak i thazaang a ka pemi nih cun an ka theihthiam ko lai. A ruang cu nungak ka si ve. Ni khat khat ah va ngei ding ka si.\nNain, ka va ca ahcun miphun dang a si ah, miphun khat a si ah keimah cung ah a zungzal in a tha i zumh a tlakmi pa kha ka thim lai.\nBiapibik cu taksa nak asi ah, taksa rang asi ah a ka theithiam zungzal i ka daw taktak kho dingmi pa kha ka duhmi cu a si ko.\nAtu ka tlangval hi a tak rangmi a si ruangah kaa thimmi a si lo. Atu ka tlangval nih hin voi 2 a rak ka ton i kaa ttuai chun. A lung ka tling ve. Cun, ka duh phun ziazia a tlinh dih caah ka cohlan hi a si.\nKa tlangval cu a kum upa ngai cang. Nain, a ka theihthiam tuk. Ka rian zong a ka theihthiam. Kan zuamphun zong aa khat. A khuaruahnak, a cawlcang ning ka hmun khin ka thazaang tlung tuk. A ka hlimhhlau ter tuk.\nNaite ahkhan kal a duh zungzalnak Maldives ah ka duhmi ka tlangval he kan kal tti kho i kaa lunghmuih tuk.\nMipa Nih Arnold A Hnulei In A Lamh Lio Video Online Ah A Lar\nMinthang Hniang Zi - May 22, 2019 0\nTerminator lemcang Arnold Schwarzenegger (kum 71) cu a fan pawl he nuam ngai in selfie aa thlak len lio ah a hnu...\nMalaysia ah Kawlram hlawhhlang nu 3 an tlaih hna\nAsia Tial Lian Thang - March 18, 2019 0\nKawlrammi hlawhhlang nu 3 telh in ramdang hlawhhlang nu 41 cu lahwahkah nih malitnak dawr chungah a tlaih hna. Setapak khua ah...\nChin nufa mitthli he Yangon lamkam ah an vai, a va pa nih a zaamtak hna\nChin Tial Lian Thang - July 24, 2019 0\nChin nufa hna cu Yangon khua i Thein Gyi Market pawng lamkam ah kutdok in an vaihnak kum 1 leng asi cang.


Ningzak Taktak Asi Esther Dawt Chin Sung Le Benjamin Sum Tanh Ruangah Chinmi Le Chinmi An I Hnawh Ning Hi-Video – Chin World News Evening\nLaimi ciocio Esther le Benjamin tanh ruang ah an buainak video hi zoh cun fihnung le ningzat taktak asi. Laimi ciocio asi mi Esther Vs Benjamin fan pawl Media ah hi ti an um hna cu, miphung dang sin ah, laimi kan lung ai khah lonak hi a lan i ningzak tuk zong asi. Laimi ciocio mati reru in um hna cu, hmailei caah rawhnak le lam tlaunak pakhat bak asi.\nAn thinglung tein laimi veve an si ko caah va tanh ko hna awk, laimi cu miphung fate le mitlawm te kan si caah, hmailei ah hi bantuk tlang le peng khua itanhnak hi um hlah sehlaw, laimi kan dihlak tein itanh cio hna uhsih idaw cio hna uhsih. Cu ahcun kan ram le miphun a dam lai ii thanchonak tlamtling kan hmuh khawh lai. Daily Post Tv\nAcungah kan vun langhtermi hi Daily Post Tv nih attialmi asi. Ruah ahcun ahman tukmi thil asi. Laimi, Chinmi veve kan si komi Esther Le Benjamin ttanh ruangah hiti an i auh hnawhmi hi Kawl pawl nih an kan nihsawh lai ning mu. Video rak zoh hmanh zeitindah na ruah ve? Na ruahnak rak chim ve tuah.\nKhah! Rak Zoh Cio Tuah Uh Khah Tan Khun Kyaw Cu Hiti Bak Hin A Um Ko Cang Hih-Video


Ralkap Nih An Palai Ding Ah Israel Mithiam Afi Benh Menashe Cu Phaisa Tampi Phalh In An Hlan I Khuakhan Nak Zong Felfai Ten An Nei Cang – Onlinenungak\nRalkap Nih An Palai Ding Ah Israel Mithiam Afi Benh Menashe Cu Phaisa Tampi Phalh In An Hlan I Khuakhan Nak Zong Felfai Ten An Nei Cang\nMyanmar ralkap nih ramdang ah anmah dirpitu dingin Isreal le Canada miphun Ari Ben-Menashe cu phaisa in an hlan i biaceih khuakhan nak femten an nei cang tiah Reuters thawngthanh nak ah an langh ter. Ralkap nih ralthuam hmangin nawlneih nak an lak nak kongkau ah vawlei cung ram tampi nih cun, Myanmar ralkap cu sual an phot tuk hna i, nawlneih naak cu thim nak i a tling mi sinah pekthan dingin le tleihkhih a tong mi pawl cu an thlah dih cang nak hnga nor cuahmah lio an si.\nCu bantuk dirhmun ah Myanmar ralkap nih Israel le Canada miphun Ari Ben-Menashe cu anmah dirpitu dingah an lak ih annih nih cun Myanmar ralkap i thatnak le an thilti nak ah palhnak an neih lo nak kong pawl cu vawlei cung ram kip ah chim in an dirpi hna lai tiah thawngtheih a si.\nAri Ben-Menashe cu vawlei cung ah Zambia ram President Robert o le Sudan ralkap hruaitu pawl dirpitu dingah an rak hlan cang mi a si i Myanmar ralkap nih amah rem lo,mawhthluktu ram pawl chimchawn dingah Ari Ben-Menashe cu chawva he remnak a tuahpi mi a si.\nAri Ben-Menashe cu Myanmar ram Naypidaw khawpi ah kal in ralkap chiah thar mi humhimtu vuanci Mya Htun Oo he ai tong mi an si i ,tu ahcun S.Korea ram a phan cang. Ramdang nih Myanmar ralkap an hremnak pawl pelh than dih dingin hlawhtling tein an tuah khawh asiah cun, ralkap nih Ari Ben-Menashe cu laksawng an pek lai. Tuitan ah ralkap nih amah an hlan man hi phaisa zeizat dah an pek lai, biaceih khuakhan ti nak long an nei timi a si loh.\nAri Ben Menashe cu Iran ram chuak Israel miphun Canada ah um mi a si i Israel Military Intelligence Directorate timi hna cu 1977 kum 1987 tiang a rak tlai mi a si. 1989 kum ah a thli tein Military Aircaraft cu Iran ah zuar a timh i an tleih hnuah thawng zong a rak tla bal mi a si. Arabic Persian le mirang holh thiam a si i Dickens & Madson company neitu a si.\nUN nih 20017 kum ah Bangladesh i a zam mi Myanmar Rohingya miphun pawl cu Myanmar ah kirthan dingin tan a lak lio ah Saudi Arabia le UAE cu Myanmar lei tang dingah a rak bawm cang mi a si ti zong an theih. ( Reuters )


“Whipping” is more severe under civil law than syariah law | TheStarTV.com\nPublished on 28 Sep 2018 9:29:25 PM\nDepartment of Syariah Judiciary Malaysia syariah officer Hanifah Haydar Ali Tajuddin said the whipping meted out by the civil court is more severe than those carried out by syariah court but the uproar is unfairly targeted at the syariah court.\nHanifah said that at the Symposium on Whipping Sentence under Syariah and civil law: Retribution, Deterrent or Educational Value on Friday.\ncourt, hanifah haydar ali tajuddin, law, malaysia, musahaqah, news, syariah, symposium, whipping


Pasaltha Cung Peng Lian Senthang Miphun Chungin The First Martyr Nun Pe Hmasa Na Si – Hakha Cherry\nMatupi um hmun a khuar mi ralhrang nih zeiruangah dah Senthang ramchung Leihva tiva hi an theih khawh i, ralrin tein an um cia hnga? Dalan nih chimh lo le thawngthanh lo ahcun aho hmanh nih theih khawh dingmi hmunram a si lo. Cucaah, hi khua 4 minung pakhat khat nih kan miphun kan unau kan Leirawi hna timi hi a fiang tuk ko rua.Laaknak-Bhavya Study Point


Nupa-sinak An Hman Lio Ah A Au Tuk Tawn I, An Innpawng Nu Nih Hiti Bak In Ca A Kuat Hna – Onlinenungak\nNupa-sinak An Hman Lio Ah A Au Tuk Tawn I, An Innpawng Nu Nih Hiti Bak In Ca A Kuat Hna\nMin langhter lo mi nu pakhat cu a pasal he nuva sinak an hman can poh ah an thawng a thang tu a au lengmang i, an inn pawng um mi nih an rak hua deuh i si lai, Nikhat cu an innpawng nu nih an innka hram ah ca a rak tial mi a chiah ta.\nA catial ta mi cu “Nupa-sinak nan hman can poh ah vok bantuk in na au lengmang mi kha zangfah naktein nai din kho hnga maw? Nan innpa pawl nih kan celh ti loh tiah a tial. An innpawng nu i cakuat mi cu online chung ah a post i “Pangaitein ka ai ko nain, Caw ninga zan nazi 9:00pm chiartein an thawngpang rak thei lomi ah a ka ruah le a si lai.\nKa theih zungzal ko. Asinain zeitin hmanh kati hna loh. A ruang cu ka thik lo ruang ah a si tin a leh. A leh dan hna cu online mipi pawl nih an uar tuk i “An in thik tuk ruang ah a si ko khah” tin an comment.


A sunglawituk hrinhrang; Saya David Lah nih kawlram tangka Ting 100 cu Coronavirus zohkhennak siizung caah a pek\nAtu lio coronavirus zawtnak ruangah kawlram chungah Pathian rian ttuanmi tampi zong an buai ngai i, a cheu cu tazacuai tiang an tawn, natein zumtuhna caah a tlai bal lo mi Pathian nih a rian ttuantu hna cu a dirpi tawn caah an cungah Pathian sungparnak a lang tawn. Saya David Lah zong tazacuai a si ve, natein atu cu a luat cang tiah thawngthei a si, mah kongah kawl phungki hna cu an lungtlinglonak tampi an ngei caah social media ah an lungtlinlonak an au chuahpi ngai ti zong kan thei\nSaya David Lah nih amah a rak umcangnak Siizung WeiBaGi caah a herning in hmang ding in kawlram tangka ting 100 a bawmhna Mah bantuk in damlomi zohkhennak ding caah tangka ting 100 a bomh mi hi a sunglawi tak tak mi a si caah, Saya David Lah zong Pathian nih a rian ttuan ding in a pek ning bantuk in a ttuan khawh lengmang nak ding caah zumtu vialte nih fakpi in thla kan cam piak a her ngai-Credit: The Ngephesizô Post\nNote: Ka thawngpang (tadin) ttial a rel mi vialte cungah lunglawmnak tampi ka ngei. Ka thawngpang ttialmi nan kan rel piak ruangah keimah zong tangka ka hmuh ve i, chungkhar zong ka zohkhen kho ve hna. Nangmah nih thawngin chungkhar ka zohkhen khawh ve caah thawngpang a dik lo mi ttial ka duh lo. Hoax/Rumor/Fake ti bantuk hi ttial ka tim lo. English ka rel mi le ka source hna hi a dang ka zoh hnuah mah hi cu a hman mi a si lai tiah ka ti mi hna hi ka miphun a si mi “Chinmi” caah ka ttial tawn.\nNatein vawlei cung cu tlamtlinglonak a si caah Source ka lak mi ah a hman lo mi a um ti nan theih ah cun zeitik caan poah ka theihterh ulaw keimah ca zong ah ralrin tein ka source ka zohnak ding caah a si lai i cun thawngpang a hman mi le dik mi lawng ka thla peng khawhnak ding caah tiin zaangfah kan nih hal hna-Chingpage Editor\nBe the first to comment on "A sunglawituk hrinhrang; Saya David Lah nih kawlram tangka Ting 100 cu Coronavirus zohkhennak siizung caah a pek"


Breaking News; Min Aung Hlaing Ralhrang Phu nih Khuami 7 Leng An Thah Hna! – The Cherry Par\nBreaking News; Min Aung Hlaing Ralhrang Phu nih Khuami 7 Leng An Thah Hna!\nSagaing Ramthen ah SAC ralkap nih khuami 7 leng an thah hna\nOctober 17 lio Sagaing Ramthen, Sataung khua khua pawng ah Ko Zaw Htet Aung le Ko Zaw Myo Ko Ko hna cu PDF an si tiin an kahthah hna. Cun, October 15 lio zong ah Ayardaw Peng Kyarpinhla khuami Ko Thet Naing Oo le U Maya zong SAC ralkap nih an thah hna.\nCu bantuk thiamthiam in October 13 lio ah Chaung-U Peng Kinmondaw khua ah Ko Than Naing an thah i U Win Myint le Ko Wai Min Zin an hliamh hna. October 12 lio ah Shwebo Peng Nyaingkann khuami 2 an rak thah fawn hna, tiah KTM nih a tial.\nNi hnih chung ah phone le internet line nan hon than lo ahcun pehtlaihnak tower vialte kan hrawh lai tiah Kani PDF nih Ralhraang Council an thanh hna. Sagaing ramthen Kani peng ah MPT, Telenor le Ooredoo phone line le Internet line an phih mi cu ni hnih chung ah honpiak than ding in Kani PDF nih nihin, Oct 18 ah cathanh an chuah.\nInternet line an kan honpiak lo ahcun Kani peng chung ah a um mi Pehtlaihnak Tower tung poh kan hrawh dih lai, tiah Kani PDF chungtel pakhat nih a chim. “Zahan ah Call Center vialte kan chawnh dih hna, kan chimh dih cang hna. Cunglei ah kan in chimpiak hna lai an ti. Oct 18-19 chung i an hon lo ahcun Telenor Tower tung pawl a herh ning poh in kan tuah lai” tiah a chim.\nKani peng chung ah September 12 in SAC ralhraang nih Internet line an phih tiah khuami nih an chim. Myanmar ram chung ah internet line phih mi peng 27 an si cu chung ah cun Sagaing ramthen in peng 7 aa tel. Hmanthlak ca: Sagaing ramthen chung ah PDF nih tower pakhat bomb in an hrawh lio\nShwebo-Myitkyina lam cung ah ke hleihnih ngei motor pathum in phurh mi, SAC nih ngeihmi Myanmar Beer le Dagon beer pawl cu kan hrawh dih tiah KDPF nih an thanh. Oct.17 ah Shwebo-Myitkyina lam cung ah ke hleihnih ngei motor pathum cu kam check hna i SAC ta a si mi Myanmar Beer, Dagon Beer le Adman Gold Beer pawl kan hmuh caah Kawlin PDF le Pawngkam khua PDF i bawm in kan hrawh dih tiah an ti.\nBeer a rak phurtu motor le a mawngtu hna cu zeitin hmanh ti lo tein kan thlah than hna. Hi hnu zong ah SAC ralhraang he aa pehtlai mi thil poh cu a si khawh chung in kan hrawh peng ko lai tiah an chim.\nCNDF/O IN RALRIN PEKNAK CA ANSUAH (10/2021) October 18, 2021. Chin ramkulh, Falam peng sungih CDM tuahtu pawl hna lawnglak ah SAC ralhraang uknak hnuai-in hna ṭuan ra diltu nan um thu siseh, Ralkap Cozahpi kekar thei dingin Khawbawi a ṭuan peh rero tu pawl le Non CDM in cozah hna a ṭuan peh hrihtu pawl nan um lai thu kan thei a si.\nHi vekin Rampi huap ih siat kan ton lai caanah, Ralkap Uknak hloralter ding tumtahnak thawi’ CDM a tuahtu pawl hna lawnglak mi ah, mai’ hmakhua lawng zoh tahrat in hamṭam zetih hnaṭuan a rak diltu pawl siseh, mai’ milaipi zawnruah lainatnak khal nei loih Ralkap Cozah hna a rak ṭuan peh rero tu pawl cu CNO/CNDF in nasa zetin kan dem a si.\nCuruangah Ralkap Uknak cu dodal in kan nor rero lai ah Acozah hnaṭuan rak diltu pawl siseh, Ralkap Uknak kekar vivo theinak ding hrang tha pe ih a ṭuan peh vivo tu hmuahhmuah cu Dalan thawi’ dinhmun bangaw ah kan lo ret dingih nan nunnak, nan neihsiah ziangkim ah mawhphurhnak kan lo laksak lo dingih kan lo theihpi lo ding a si tiah Ralrinnak Thu kan lo than a si.\n← BREAKING NEWS: CNA/CDF Pasaltha Salai Za Ceu Lian Nih Ram Le Miphun Caah A Nunnak A Pek!\nUN rian tampi a lawng ko. Ka sawk ve lo. Mipi he harsat tu kaa thimh deuh ve! →


Nancy Pelosi Le Joe Biden Te Pawl Hi An Ning A Zak Hrimhrim Lai! – Chin 11 News\nNancy Pelosi Le Joe Biden Te Pawl Hi An Ning A Zak Hrimhrim Lai!\nRuch Chuk Cho :- Joe Biden le a nupi, Jill Biden tuchun ah Pfizer nih an serchuah mi, Covid-19 khamhnak sii vaccine cu tuchun ah an i chun i, LIVE in an thlah hna. President Donald Trump nih kum khat tlin hlan chuahmi sii cu ichunh ngam a si lai lo, a safe lai lo, kan him lai lo tiah Democrats hruaitu cheukhat pawl nih media ah President Donald Trump cu a phunphun in an rak soisel. President Trump nih kum khat tlin hlan ah vaccine cu a chuahter taktak hna.\nUK, le Bahrain nih PFizer serhchuah mi si cu approve an tuah nain FDA nih approve an tuah duh zau lo caah President Trump nih FDA commissioner Dr Stephen Hahn cu approve na tuah lo ahcun na rian in na chuah hau lai” tiah warning a pek hmu ceo ah FDA nih approve an tuah. President Donald Trump chan chuahmi Covid 19 khamhnak sii chunh a duh lomi le a ttih bikmi Pi chur Nancy Pelosi nih hawi hlan bik ah a van i chun, a changtu ah Joe Biden le an nu nih an i chun ve. An lungthli tein cun an ningzak pah theo lai.\nHouse Speaker Nancy Pelosi (D-CA) receives a Covid-19 vaccination shot by doctor Brian Monahan, attending physician Congress of the United States in her office on Capitol Hill in Washington, DC on December 18, 2020. (Photo by Anna Moneymaker / POOL / AFP) (Photo by ANNA MONEYMAKER/POOL/AFP via Getty Images)\nPresident Donald Trump nih Election hlan ah Coronavirus relief bill 1.4 trillion tiang pek dingah Republcian pawl he lungtlinnak an ngei i democrats pawl cu deal an tuah hna nain Nancy Pelosi nih a rak duh naisai lo. Asinain election a dih hnu tu ahcun $900 billion te cu fawi tuk in a pom fawn. News media pawl nih mah kong cu an hal i, Pelosi nih a chim duh naisai lo, a theihter duh lo, a leh hrimhrim a let duh hna lo. A fiangmi cu Democrats pawl nih Coronavirus cu President Trump le Republican party dohnak hriamnam caah an rak hman timi hi a dik bakmi a si tiah ka ruah. Catialtu: Salai Lairamthang


Biden nih:Donald Trump hi a tei ko lainak a ruang. – Lai Lungrawn Post\nUS election cu Ni 4 te lawng aa duh cang. Ahodah a tei lai timi an dirhmun ka von langhter tthan hnik lai Ka bia sau pah ko sehlaw, keihi vote ngei ning law, Trump ka vote ko lai. Zeicatiah, Conservative ka si. Canada 🇨🇦 zong ahhin Conservative peng ka vote ko rih. Asinain a tu ka ttialmi hi dirpinak lei catial siloin, an dirhmun cuaithlainak te sawh ka von thai.\nAtu an dirhmun tein a kal ko ahcun Bidden nih landslide in a tei lai tinak a si. Nain poll cu 2016 zong ah aa palh caah 2020 zong ah aa palh kho rih.\nTutan ah Trump a tlaknak bik cu, Pandemic a handle ning cung ahhin a si ko. Thal mei kangh in Vawleipi a kang viartu “Coronavirus’ control nak ahhin Global Leadership a la kho lo. Amah zong aa veng kho lo tiah sual an puh hi a fak tuk.\nTrump hi a “Racist” tuk tiah an puhmi cung ah a Racist bak ko timi hi mizapi thinlung ah a ngan chin lengmang. Cucaah, Race issue ahhin fak tuk in a tla rih. Kawlram caah ahodah a ttha deuh lai ? Myanmar Ram caahcun Bidden hi tling sehlaw a ttha bak lai tiah ka hmuh. Pi Suh he nainiam deuh in rian an\nTheihtlei kong asi a tang lei hi>>>


Esther Cu Myanmar Ram Pumpuluk Ah Winner A Si Than. – Kawltu Team\nSeptember 23, 2020 Aruata Nutlai\nKan lawmhpi tuk hring hran ko. Hi bantuk in kan Lainu nih Myanmar ram pumpuluk ah pakhat nak dir hmun a van hmuh than khawh hi lawmhpi lo awk hrim a tha bak lo. Pathian a tha, Esther hmangin Laimi kan min a tha deuh deuh. Lawmhpi cio hna usih, tampi share khawh zong i zuam hna usih. Kan Lainu a si bantuk in kan cawisan ding hrim hrim a si.\nHlasakthiam Esther Dawt Chin Sung nih taite a rak sakmi “Unseen” cu Myanmar ram pumpuluk Top 100 ah Top 1 bak aa kan ngah piak than, winner a si than cang . Myanmar ram pumpuluk hlasakthiam hna cu a tei khawh dih, a pakhat nak a van si than. A tanglei bik ah “Unseen” music video zong zoh khawh a si lai.\nKan Lainu Esther hi a men bak lo. Ram pakhat a simi Myanmar Ram pumpuluk ah pakhatnak dirhmun ngah hi a fawi hrim hrim lo. Mi tampi nih an tuah khawh lomi asi. Mi tampi nih an tuah khawh lomi cu kan Lainu Esther nih a van tuah khawh hi a si. Lawmhpi phu a si, cawisan phu zong a si fawn. Uar um tuk hring hran.\nA tanglei bik ah a video zoh khawh a si lai. Ruahnak leng bak khi a si ko. Esther zong aa lawmh ngaingai “Thank You Lord!!\nYour Mercy is sufficient for me” Pathian sinah a lunglawmhnak bia a chim colh. Khrihfa a simi nih hi bantuk dirhmun aa kan ngah piak hi a sunglawi ngaingai. Bawipa nih a lam hruai piak peng ko seh.\nA link hi click law a video a um lai. https://www.youtube.com/watch?v=6-fZvhKGQc0\n← CNLD Nih Hin Mipi Sinah A Dik Lomi Ruahchannak Nan Pek Ding A Si Hrim Hrim Lo.\nVan Hlei Sung Nih CNLD Thazaang Peknak Hla A Sak Tharmi Cu A Mak Law Law. →


Sunday Hi A Mak Bik Ko E. – Kawltu Team\nSunday Hi A Mak Bik Ko E.\nNote : Hi video hi capo in an seih mi asi. Hohmanh nih biatak in laak lo ding si lai. Sunday tiah an auh mi kan Laipa nih hla a play riangmang i mah ti bak hin a cheih ve ko hi. Capo hna hi a caan ahcun kan herh ve, kan ngandam nak caah a tha mi zong asi. Mah cacun hi video hi kan van share nak a ruang bik cu a si. A video cu nih a chuak kho taktak. Nan nihchuak ve cio lai. Van zoh ve cio tuah u. Tang bak ah video a um lai.\nVideo Credit : Pa Leuh Thang\n(Mah capoar hi van rel chap) Kawlram chungah hlasak thiam tiin par bang kan I bihzun liomi Mee Mee Khel cu akan liam tak ruangmang cang. A hofa hmanh nih a thih zunn an tuar kho hnalo. A bik in a kal takmi a fahniang tete caah tuar aharkhun. Zeitikhmanh ah philhkhawh silomi tuarnak bantuk khi asi. A sinain Pathian kut chungah Mee Mee Khel nuam tein aa din cang. Kan theih cio bang in caan saupi hnuk cancer in a zawt hnu hi bantuk in akan thih tak hi asi.\n← Cu Tluk Mizo Ngakchia Pate Sermon Thiam Khawh Cu Dah.\nKan Lainu Chhekuh Hi A Ngamh Sang Kho Tak Tak Si. →


Avoi Thumnak Stimulus Check Ngah Si Cang Lai – Onlinenungak\nAvoi Thumnak Stimulus Check Ngah Si Cang Lai\nPresident Joe Biden nih Coronavirus ruangah harnak a tongmi hna chanhchuahnak caah bawmhnak, $1.9 trillion coronavirus relief package bill cu Senate nih an pass hnu ah tuchun ah house ah vote an thlak i, vote 220-211 in an fehter cang. Cucaah President Biden nih ningia ni Friday ah min a thut lai i, law a si hnu ah hmaizarh chungah cun zapi sin ah Stimulus check kuat cio a si cang lai tiah zumh a si.\nLow income pawl caah child tax credit timi a um i, kum 6 tang hngakchia nih kum khat caah US$3600 an ngah lai. Voi khat pek ah pek si loin thla khat tete in pek dawh a si. Nan hawile a thei lomi caah rak share chin ulaw tha lai. Nan ngahmi chung in a tlawm bik, $200 cu CDM caah thawh i zuam cio te ulaw tha tuk hnga. Salai Lairamthang


ALUNG DONG HLEI LO, DONALD TRUMP AN HLAWK RUANGMANG CANG – The Chinlung Post\nTrump Bawmtu Sihni Pathum An I Zukphiak. A luancia ni tlawmpal ah khan Pennsylvania ram tthen i Trump nih tazacuainak a tuahmi a bawmtu Sihni (lawyer) phu khat cu Trump bawm ti lo ding in rian hnatlaknak an ngeihmi in an rak chuak. Tunai te ah Trump campaign le aiawh dirmi sihni pathum nih an chuahtak hoi tiah CNN nih a ttial. Mah hi biaceihzung an chuah lai ni khat aa duh ah a cangmi a si, an ti. Sihni dang an taang rih, ramtthen paruk tazacuai ding aa zuam cuahmah thiamthiam. Ref. TC\nUSA Election Pehpar Thar. Narel hlanah biacah kan duhmi cu kei hi Trump a dirpimi ka si caah na rel hlanah theiter cia ta kan duh. na huamlo ah cun relo kha na caah atha deuh, Pathian a biami ka si ve. Tei le teilo nakin nakin a biapi deuhmi cu khawika dah na um , khawika dah na dir, ahodah na tanh biatak tihi chim hmasa ka duh.\nNihin nitiangah a hodah teitu asi ti cu chimkhawh asi lo. Sihmanhsehlaw a ra laimi ni tlawmpalah cun tuanvo ngeitu nih a nih hi timi a thanhte ko lai. Cu lakah a pehparmi tlawmpal cu a tu an buaipimi state pawl hi thimzan November 3 ah cun Trump nih ateinak state deuh longte asi. November ni 4 zingka 2:30 hrawng in Joe Biden nih vote tamtuk ai thlau cangmi kha avun detthan i teinak anehhnu nihkhat rauhah an vun pek.\nCucu Trump nih acohlan khawhve lo caah vote relthan dingin tazacuainak cu ahung chuak. Media nih Trump hi an dirpi duhlo, Joe Biden an hawipa lihchim kha na tanh ve. Hi thil an tuahmi chungah an buaibainak hrampi cu Mail in vote kuat, thlakkha asi. Cu vote mail kuatkha adikmi cu sisehlaw a hopoah nih teitu cu teinak an coter ko hnga. Nain Joe Biden le an tanti hawi Democratic pawl cu Mithi cia vote kha an lak i ithimnak ah Joe Biden vote an tlakter ve hna.\nCun minung state dangta kha an lak i state dangah vote an thlakter rih hna. Culong a si lo, Trump minthut ai lomi pa 8 bak te Joe Biden vote an thlahter rih. Cun Min tellomi pawl kha arannak in vote an thlakter . Trump vote kha an hlawnhpiak , azat cu hngalh asi lo nain atamtuk hrinhran. Cun ithimnak vote relmi chungin Trump vote kha Joe Biden leiah an thial rih, Mipi nih Trump vote an pekmi kha an delete piak rih, cu long asi lo. Post Office nih mail ni luanhnu ah an tuahmanh lomi vote a rannak an vuntuahcawp i, tuahmi cu a tlaihnu ah an vun pekthan rih hna nain ani caan kha election nih chungah aphanmi asi tiah an thlen rih.\nAruang cu Joe Biden nih ateicang tiah an i lawmh lioah Trump nih vote tumtuk atei caah asi. Tutan ithimnakah hin a hlanpi in tubantuk kan tuahlai tihi an rak itimhmi hrimhrim kha asi cu afiang. Democratic party nih hin a thli in tawrle cheng in ziknawh an hman ti cu chim haulo a si ko cang. Atutan an buainak hi afawi lailo, hlanpi in an thil tuahmi an rak fiarnak kha mual apho khi asi cang caah mipi thinlung chungah a cam cang lai , caah hinak asanglei an panh kho,\nMedia nih Trump an tanh duhlo tikah Trump nih a mah tein media kha i ser ve. cucu Twiter le Facebook page ai ser i, nan hmuhmi kha ka chim u tiah a ti ve tikah media nih an thanh piak duh lomi, an tialpiak duhlomi kha amah te bakin aithanh a langter caah media nih an tei khawh lonak cu a si. Follow a tamtuk angei i, Media pawl cu sunhzatlak nih a den hna million tampi nih an chuahtak hna caah nihlawh an i pe kho tilo caah an riantuan minung anrian in an dinhter hna.\nTrump cu Tihmi angei lo, mirum a si long silo in a fimve hrimhrim biachim zong a thiam. Trump a soiselmi hna zohtikah an chungah khuachia a um ti cu afiang. Amah party lila nih an dirpi duhlo nain amahlong adir, Cozah kan bia lo Pathian abiami kan si ati. A sualnak kumli chung an kawl amah thlakhawhnak ding caah a lamkip an dah , an thaw lehlam acham deuh chinchin anmual lehlam apho deuhdeuh ve.\nAn doh deudeuh an mual apho deuhdeuh ve. Khuaruahhar taktak mangang taktak cu asi ko. Cucu Pathian nih athimmi a dirpimi le fimnak hngalhkhawhnak le hngalhthiamnak a pek i a dirpi zungzal caah asi. Atu i Joe Biden teinak an pekmi State ah hin teinak ahmuhthan ko lai cucu kan i ruahchanmi cu asi ko. Vuleiah hi ahohmanh atlingmi kan um lo an umlo nain Trump tluk in USA ram adawmi ka hmu rih hna lo, atuanman thlahlawh mi sifak apek ko buah a dawtnak an hmuhpiak kho hrim lo, Abraham lincoln chang a si.\nKha ka bia athaw i ka bia asau, tutan thimnakah cun Trump nih teinak puanrang atarthan lai cucu ka chunmang zong asi i, atak zongin kan hmuh ko lai. Atu atangmi ah hin Pennsylvania (vote 20) Georgia(vote 16) Arizona (vote 11) a tu ahmuh ciami 232 +20+16+11 =279 a si lai i, adang hi a lak than zongah atha alakthan lo zongah a zeihamh a herh ti lo. Hihi cu a rauh hlanhah an fiangte ko lai. Minnesota, Michigan zonghi kanmah ta an si te ko lai. apahnih hin vote 16 an ngei. Ahopaoh teitu si ka duh lo, fiangte in Pathian atanhmi khrihfa akan dawmi rian a thiammi ka duh caah Trump hi ka tanh bak. Obama chan cun zan mitkuh athaw lo, rian a har misual an karh. Tihphannak chungah kan dir kha bantuk kha hmuhzong ka duh tilo.\nPathian biaklio caanah bawmpuah atam meithal iakahnak atam . cucu na duhthanah Joe Biden kha tanh ko.Ka chunmang cu a hlanpi Election hlanpiah ka rak tar cang ka facebook pageah, cubantuk te in January ni 20 cu Trump nih thutnak kha pehthan ko lai. Keimah cawngthai in kathai, a duhmi zalawngte in relkhawh asi. Hawitha tampi ka duh, Pathian hi kan himnak le kanthazang kan ruahnak dihlak nunnak cu asi. Atu kan nun hi Pathian thluachuah asi. Ithim dingmi pakhat ka ngei cucu Jesuh khrih a si, cucu a zum i Pathian atanhmi cu ka tanhve bak hna, ka dirpi ve bak. Cafang palhnak le tlinlonak tampi a um kho ka vun remhpah than te ko lai. Reltu nan dihlak cungah Jesuh khri deihnak le hnangamnak um cio ko seh. Nan tuan kawlnak nan thlacamnak cungah Pathian nih hlawhtlinak he na umpi cio ko hna seh. By Joseph Thawng Z Ting.


Thawngtha:Trump nih teinak a coh kho men’Ti ah phuan le zumh asi cang hi. – Lai Lungrawn Post\nMissouri senator Josh Hawley, kum 40 nih Electoral college vote cu a dohkalh caah congress ah debate an tuah khawh men. Debate an tuah i vote an thlak ahcun President Trump nih teinak a co khawh men tiah zumh a si.Trump Supporter pawl nih election ah vote firnak tampi a um. Mial-in ballot thlakmi hrimhrim hi a dik lo tukmi a si. Aho nih vote thlak timi zong kherh hlai khawhmi a si lo.Facebook, Twitter le Google nih a herh lo tiang in election ah an i thlak, ttanhlei ngeih tuk in thil an tuah caah mipi nih thil dik an hngal kho lo” tiah Senator Hawley nih a chim. Election firnak le buainak vialte hi congress hrimhrim nih investigation tuah hrimhrim a herh tiah a chim.


Zualko; Laimi Biaknak Lei Kan Pa Rev. Dr. Bernard Luai Hre a Nunnak a Liam – The Cherry Par\nZualko; Laimi Biaknak Lei Kan Pa Rev. Dr. Bernard Luai Hre a Nunnak a Liam\nLaimi Biaknak Lei Kan Pa Rev. Dr. Bernard Luai Hre a Nunnak a Liam\nKalaymyo ah a ummi Laimi biaknak lei kan pa pakhat a simi Rev. Dr. Bernard Luai Hre (kum 73) cu nihin zinglei sml. 12:45 ah Pathian ttangnem ah a din cang. Rev. Dr. Bernard Luai Hre hi Khualsim ca le Falam ca in NRSV Baibal a lettu zong a si.\nKalaymyo, Taungphilar ah a ummi Bethel Theological Seminary baibal sianginn ah sayagyi a rak ttuanmi le Lairawn Baptist Association ah General Secretary a rak ttuanmi biaknak lei kan pa pakhat a si. Rev. Dr. Bernard Luai Hre i a fapa Rev. Van Ceu Aung zong September 22 ah khan a nunnak a rak liam cang.\nKanpalet ah mipi minung 3 ralhrang nih an kahthah hna. Chin ramkulh, Kanpale peng he meng 3 hlatnak vanlawng ground tuahnak ding ah vawlei an cawhnak hmun ah mipi 3 cu ralhrang hna nih an kahthah hna tiah Irrawaddy nih a tial. Mah Khuami hna cu kahdohnak ruangah September 25 ni ah Chin ramkulh, Magwe ramri Saw hrawng A-Ngia-Ka-Tin khua ah ralzaam in a um mi hna an si.\n← Biaknak Lei Hruaitu Hna Nih Ralhrang Lemsoinak Kha Kan Cohlan Lo Ah Attha.\nBreaking News; Dalaan le khuabawi pawl an fimtawl hna →


Hlasak Thiam Esther Dawt Chin Sung Zong Aung San Suu Kyi Kongah Ai Sum Kho Ve Ti Loh – Onlinenungak\nHlasak Thiam Esther Dawt Chin Sung Zong Aung San Suu Kyi Kongah Ai Sum Kho Ve Ti Loh\nKan lainu Hlasak thiam Esther Dawt Chin Sung bak nih Aung San Suu Kyi kongah ca avun ttial taktak vecang. Aung San Suu Kyi hi a ttanh lomi nak in attanpi tu kan rak tam deuh ko. Hlasak thiam tampi nih an ttanpi ii minthang tampi hna zong nih an dirkamh ti alang tuk.\nKan lainu Esther bak nih hi tihin Aungsan Suu Kyi an tuahto mi kongah ca a vun thlah ve cang. Suu Kyi caah duh lonak tiin belkheng an tum cio hna, cu lak ahcun kan lainu Esther nih hi tihin a hmuh ning cu attial ve. Ka ruh aa phelh ii ka kut a fah zongah ka tum kolai Ka kut a kiah zongah ka kee in ka tum thiam rihlai Ka tum lai ka tum lai ka tum lai Hi thawng hi vawlei pinih thei hram seh. Caan saupi nung hram ko sawh kan Siangpahraang nu Aung San Suu Kyi. Cred: Esther DCS


Thailand Ram Ah Kawlram Minung Citmi Bus Mei A Kang I Minung 20 An Thi – THE CHINLAND POST\nThailand Ram Ah Kawlram Minung Citmi Bus Mei A Kang I Minung 20 An Thi\nTCP-Online| 2018 March 31| March 30 ni zinglei suimilaam 2 tluk ah Thailand ram khualipi Bangkok in Mesauh lei a kalmi Bus, Kawlram riantuan minung citmi cu lam cungah mei a kang i minung 20 an thi ti thawng kan theih.\nBus mei a kanghnak hmun hi lam zong a thatnak a si ko, motor accident zong zeihmanh um loin a kangmi a si tikah mah a kanghnak kong hi felfai tein cithlat kan tuah lai tiah Bus a kanghnak peng i pennguk lutlai Charoenrit nih a chim.\nMotor engine lei chambaunak a si lo hmanhah mah Bus nih hin minung tampi a phurh ruang silole ningcanglo in motor hna mawng a si ruangah a si kho men tiah mei a kanghnak hmun khuami hna nih cun an ruahdamh.\nMei a kanghnak in a luat khomi hna nih an chimning ahcun ‘Motor a lai hrawng in mei hi a van i thokmi si’ tiah an chim.\nKawlram in Thailand ram ah kuli rian a tuanmi hna cu March 30 ni khan Thailand in Kawlram lei a rak tlun i tubantuk in Bus mei a kangh tikah Kawlram riantuan minung 20 nunnak an liam. Mahti mei a kanghnak a ruang cem hi theih a si rih lo i Thailand palek nih cun a cithlat cuahmah lio a si.\nPrevious President Biakamnak Ngeih Hnuin A Voi Khatnak Bik President Nih Pyitaungsuh Hluttaw Ah Bia A Chim Mi\nNext Myanmar Rampi Finance Commission Ah Henry Van Thio Le Salai Lian Luai An I Tel


Breaking News: Chuncung khua ah ralhraang motor pasarih he an taang rih – The Cherry Par\nBreaking News: Chuncung khua ah ralhraang motor pasarih he an taang rih\nChuncung khua ah ralhraang motor pasarih he an taang rih\nFalam lei in a ra i zahan zaan Ramthlo ah a riak mi Ralhraang chung in cheukhat cu Chuncung khua ah an taang rih tiah kan theih. Baptist Biakinn le RC Biakinn ah umhmun an khuar i meithal zong an puah tiah khuami sin in kan theih.\n“Motor pasarih an riak. Meithal zong an puah len. Ralkap tih ah a tli mi zg rak ra ko uh, zei hmanh kan in ti hna lai lo an ti” tiah Chuncung khuami pakhat nih The Hakha Post ah a chim.\nChinram tuk awk ah Kalaymyo lei in a rak kai mi ralhraang pawl nih an rak kai pah in lam cung ah a um mi khuate pawl ah inn tampi an duah, inn a bauh, thil an fir, inn zuat satil tampi an thah hna leng ah sualnak ngeilo minung pahnih zong an thah hna. Atu Chuncung khua ah a taang mi ralhraang pawl hi raal hnu kham ah a taang mi si dawh in an chim.\nFalam – Hakha kar ah aa tap mi ralkap Hakha khuachung an lut. Falam le Hakha karlak ah zarhkhat tluk aa tap mi ralkap motor 40 fai, tank pahnih le JCB pakhat cu nihin zanlei sml 3: 15 tluk ah Hakha khua an lut kho cang tiah thawng kan theih. Falam in October 13 ah Hakha lei aa thawh mi ralkap cu CNA, CNDF le CDF nih lam an kham hna i an kah hna caah zarhkhat fai lampi ah an i tap.\nSAC ralkap pawl Falam in Hakha khuachung ah motor 50 hrawng, raltuknak motor 2 le Pazero motor he nihin October 20, 3:20 PM hrawng ah an lut. Hi hna pawl hi zahan October 19, Ramthlo khua Biakinn ah a riak mi an si i atu thawng kan tial lio (3:20 hrawng) hi Hakhathar 6-Lamtonnak hrawng an phan, tiah kan theih. Nihin October 20 hi Hakha khuachung le kiangkap ah bomb puah thawng pehtlai in a thang.\nHakha lei panh in an rat lio ah Min Aung Hlaing ralkap hna cu Hakha le Falam kar ah CNA, CDF le CNDF hna i fonh in an doh hna i an motor 16 an khanghpiak hna. A thimi zong an tam tiah kan theih. Nihin October 20 zaanlei sang in Hakha khua ah an rak lut cang i hmun cheukhat ah bomb thawng zong theih a si. Credit: The Hakha Post, The Chinland Post\n← Zualko; CNA in Corporal Aung Lin Tin nih Ram le Miphun ca ah a Nunnak a Pek!\nUN pi zong nih atu lio kan si ning an kan cuanh ko! →


Hngakchia pa thil tuah mi nih kawlram a hninh; Yangoon mipi nih an vun theih cu mak an ti tuk – Thechinlungnews\nHngakchia pa thil tuah mi nih kawlram a hninh; Yangoon mipi nih an vun theih cu mak an ti tuk\nYangon siizung pi hmai ah hngakchia pa nih thil tom pakhat arak hlonh i atli colh. Zeihmanh chimtak loin an ka hmuh sual lai ti phang in azam colh. Asinain siizung riantuan pakhat nih lunghrinh in ava zoh . A chung avan zoh cu lungthin tampi atongh. A chung ah Hand Gel lawng te arak khat , ca atial mi cu Doctor hi Hand Gel hi kan hawikom he tangkaa kan i khon mi in kan hlutmi asi.\nCun Doctor pawl nan ngandamnak tha tein zohkhenh uh. COVID-19 khamnak caah Doctor kan in bochan ko hna tin atial. Hi Hand Gel hi athat le that lo cu ka thei lo nain kan si khawh tawk in tel kan duh caah asi tin atial.\nChin Ramkulh Cozah nih COVID-19 Outbreak ca ah lakhruak hman ding tangka 1 billion hman ding timhtuah>>>> Chinram zong ah COVID-19 Outbreak (ruahlopi in ton sual) tiang kan phak sual a si ahcun lakhruak hman ding tangka 1 billion hman ding in timhtuahnak kan ngei tiah Ramkulh COVID-19 Runvennak Committee lutlai Minister Pu Pau Lun Min Thang sin in kan theih.\nTangka 1 billion Outbreak ca ah an chiah mi kong he pehtlai in Minister Pu Pau Lun Min Thang nih, “Tangka 1 billion Chin Ramkulh ca ah hman ding in timhtuah a si. Asinain, 1 billion hi lakhruak (emergency) a can i a herh taktak caan lawng ah kan hman lai,” tiah a chim.\nBe the first to comment on "Hngakchia pa thil tuah mi nih kawlram a hninh; Yangoon mipi nih an vun theih cu mak an ti tuk"


Breaking News: Vuangtu Khua Ah Ralbawi Pa Tuah Sernak Hi – The Cherry Par\nBreaking News: Vuangtu Khua Ah Ralbawi Pa Tuah Sernak Hi\nVuangtu khua ah Ralbawi T,hein Aung Kyaw nih Vuangtu khuami Inndawng (3) sin in Phaisaa Ting (13) ningcaan loin a hal hna tiah khuami nih phone an ka chawnh. Ralbawi pa cu phone ka chawnh peng ko nain power off a ti peng caah tutiang ka chawn kho lo. Zeiruang ah Ralkap nih nihin Democracy chan kan timi tiang ah phaisa ning cang loin an hal thiam. CNF/A le Ralkap remdaihnak sign(minsen) a thutmi an buar si lo maw? Lai media pawl nih va kal hnawh ulaw interview kan tuah piak kho hna law a tha ngai hnga. Cun Hluttaw palai pawl zeidah nan tuah peng mipi an tuarmi kong ah zuanhnawh lein cu nan daithlang ngai Tender bawh company pawl he rian tuanti lawng hi na thlihrang hlah seh.\nRelchap ding thawngpang dang, 1941 lio i Japan nih Pearl Harbor a kah hnu in khan Hawaii hi martial law tangah a um bal cang i, a kumvui ah Harry White an ti mi pa hi ralkap a si lo lawng si lo in, a riantuanmi zong hi ralkap rian he ai pehtlaimi zong a si lo nain, a kongah ralkap bawi pawl an rak i thlaak bal. Puaisa a si i mi phaisa a dehhlen hna ruangah a bia an ceihmi pa a si. A sualnak hi ralkap phung a si lo i, civilian phung a si. Cu lio i Hawaii i an nifatin khuasaknak hi parliament an thimmi hna nih uk lo in, ralkap governor nih a uk hna.\nMr White cu ralkap biaceihzung ah an chuahpi i, kum 5 thong thlak dingin Major Murrell nih biachahnak a tuah.\n𝐃𝐚𝐥 𝐤𝐡𝐚𝐭𝐧𝐚𝐤: 𝐌𝐚𝐫𝐭𝐢𝐚𝐥 𝐥𝐚𝐰 𝐚 𝐬𝐮𝐥𝐥𝐚𝐦; Martial law nih hin ciammamtein serpiakmi sullam ai ngeihmi a um lo. US i ramchung ralkap pawl an cawlcanghnak hi buatlakin phun 3 in then a si: Phunkhatnak – khuacaan ah cun non-law (upai he ai tlai lo mi) thazaang chuahnak he pehtlaiin ralkap nih civilian authorizes pawl bomhnak an pek hna. (Ralkap nih uknak lak ti siloin harnak bawmhnak kong ah ti tu asi) 2005 i Hurricane Katrina thlichia a hraan lio ah khan local cozah nih ai tawlrel cawk ti lo caah, ralkap nih helicopter he an pawhhnawh hna. Phunhnihnak – Civial authorities pawl nih law enforcement kongkau i cawlcanghnak an ngeihmi hi ralkap nih an bomhchanh tawn hna. 1992 Los Angeles mipi buainak tawlrel dingin state le federal ralkap an rak hman bal hna. (Ralkap nih uknak an lak ti siloin police nih a celh ti lo ahcun an bawmh ve hna titu asi) Phunthumnak – WWII lio i Hawaii, hei ti bantuk i ralkap nih civilian cozah ai an rolh caan a um bal. (Japan nih a rak tuk caah Hawaii cu emergency in Ralkap nih an tlaih chung ramchung himnak caah).\nHi a phunthumnak a sining zoh tikah, “Martial law” timi a sullam cu hmunhma pakhatkhat ah civilian cozah ai rolh in ralkap nih biaceih khuakhaannak an tuah. Local police nakin anmah ralkap pawl tu hi khua chungah rian an tuanter deuh hna. Policy kong i biachahnak zong hi elected officials nih si lo in anmah ralkap officers pawl nih tuanvo an lak. Civilian biaceihzung ah si lo in anmah ralkap biaceihzung tu ah mipi buaibainak hi an ceihkhaan. A tawinak in chim ah cun, ralkap nih tuanvo an lak dih, tinak a si.\nCucaah, civilian cozah ai rolh, timi hi a dang martial law an hman ning he ai khat ruam lo. Nihin i martial law an hman ning hi martial law nih ai tinhning cu a si ruam lo. Martial law, timi hi 1530 hrawngah khan England ah ai thoknak hi a si i, cucu Siangpahrang Henry VIII chan a si. Cu hnu in cun, martial law hi ‘ralkap law’ (military law) tiin buaktlakin auh a si. Ralkap pakhat court-martial an tuah tikah, martial law hi an hman. Chanthar US ah cun, hihi Uniform Code of Military Justice chungah an khumhmi a si. 19th century hlan chung paohpaoh kha cu, US nih hin martial law hi emergency power (lakhruakin nawlngeihnak hman) bantukin a rak theihthiam lem lo, zeicahtiah, US tuanbia chung i martial law an hman hmasabik lio ah khan mipi nih faaktuk in an rak duh lo caah a si.\n1815 ah khan Gen. Jackson cu Louisiana Supreme Court nih $1,000 daan an tat. Asinain, 1840 ah president nih a liammi $1,000 a cham pinah a duhmi a tuahpiak rih. Cuticun US i martial law an hmannak avoihnihnak cu Rhode Island ah a vun i thok colh ve i, “Dorr War” timi buainak a chuak i, vote thlaknak kong i renghnak (restriction) a tuahtu state’s first constitution cu a vun hnursuan. 1842 ah khan Thomas Dorr timi pa nih cun Rhode Island khuasa pawl cu a thithtuai hna i anmah duh tein phung an i ser i, amah le mah governor ai pe. Cu ti i Dorr nih mipi a hruai hna caah cun, Rhode Island General Assembly nih martial law a hman i, dohdalnak donghter dingin a ralkap pawl a fial hna.\n1849 ah US Supreme Court ah Luther v. Borden, tiin Rhode Island i an hmanmi martial law kong cu an ceih. Emergency kongah cun civilian pawl hi ralkap phung zulhter hi a sual lo. Cucaah, Rhode Island i martial law an hmanmi hi a sual lo, tiin Chief Justice Roger Taney nih a rak ti bal. Luther biachahnak nih a langhter mi cu, US ah hin emergency kongah cun martial law hi a um awk a si, tiin a langhter. Asinain, zei bantuk dirhmun set a phaak ah khin dah, cun zeitluk kau in dah martial law cu tuah a si kun ne lai, timi kongah Luther biachahnak hi a fiang fawn lo.\nMartial law kong hi a fiang lo ngai. Asinain pakhat a fiang ngai mi cu, president nih martial law hmannak nawl a ngei lo, ti hi a si. Cun, federal cozah nih martial law tuahnak nawl a ngei, tiin Luther kong zongah khan Supreme Court nih direct in a chimmi a um lo.\nFederal cozah nak hman in state governors nih hin martial law an hman hi a tam deuh ving. 1930 ah khan Oklahoma Governor William Alfalfa Bill Murray nih voi 30 leng lo martial law a hman bal ve. 1842 lio i Rhode Island General Assembly nih an hma hnu in khan, zeibantuk state legislature hmanh nih an hmang ti lo. 1900 lio i Akron Riot asiloah Galveston hurricane, hei ti bantuk ah khan cun state officals pawl nih martial law an hman ve ko. Cun, Western Federation of Miners pawl nih duhlonak daitein an langhter ko mi kham dingin Cripple Creek le Telluride ah 1903 ah khan Colorado Governor James Peabody nih martial law a hman. 2oth century tiangin US nih martial law a hman peng ko rih i, 1930 hrawnghrang ko kha a zualbik caan a si. 1933 ah Georgia Governor Eugene Talmadge nih a hman. Cun 1939 ah khan a chungtu Eurith Rivers nih hman ai tim ve, asinain a hlawh tling lo.\n1931 ah khan Texas Governor Ross Sterling zong nih a nawlngeihnak cu federal court cungah a chuan i, phung ser dingin Texas National Guard a hman. 1920 ah khan, president nak hmanh in ralkap general pawl nih martial law hi an hman khun. 1941 ah khan Hawaii ah federal cozah nih martial law a hman. 1963 ah khan miphun thleidannak a dotu le kalpitu karlah buaibainak tawlrel duhah kum 1 chung Cambridge khuapi ah Maryland Governor J. Millard Tawes nih martial law a hman. Credit: Chelsea Bawi\n← Prsident Nih Martial Law A Hman Khawh Lonak A Ruang\nThawngpang Thar Taktak USA Phungning Tein Trump A Tling Lai Tiah An Phuan →


Zunthlum Zawtnak A Ngeimi Pawl Caah A Ttha Takmi Changphaw Hnah | Chin 7 News\nChangphaw hi a thawt hlei ah kan taksa caah a tha tukmi a si. Kan paw siseh kan vun ca siseh a ttha cu lawng si loin a mu le a hnah a tiangin san an tlai. Changphaw mu hi an car i mekphek can ai ah an hman tawn i chiti sernak zongah an hman.\nNihin kan zoh dingmi cu a dang dang si loin Changphaw hnah hi zunthlum a ngeimi pawl caah a tthat ning kan zoh lai.\nChangphaw hnah nih hin vitamin tampi a ngeih i cu hna lakah pepsin an timi ko hi zunthlum caah cun a ttha khun. Hi pepsin ruangah hin insulin a ser i cu nih cun kan thi a level ah a chiah. A si ahcun zeitindah changphaw hnah cu kan din lai?\nTi kha so law cu ahcun changphaw hnah vun paih law a tlawh in la law a haang cu a daih in ding. A khat cu a kha ngai nain a ttha bakmi a si. Zarh 2 hnu hrawngah zunthlum zawtnak cu aa rel ngai ngai lai, na tuah oeng ahcun na zawtnak zong a lo khomi a si.\nKa miphun pa pawl bochan an tlak lo a ti caah Shan nu nih Limpi a vaat


Hakha ah Ralkap nih an Rak Tlaihmi Pa a Luat Hnu ah a Nunnak a Liam. – Kawltu Team\nHakha ah Ralkap nih an Rak Tlaihmi Pa a Luat Hnu ah a Nunnak a Liam\nKan hnu February 24 zaan ah Hakha, Dawrthar sang ah ralkap nih an rak tlaihmi Ko Htein Lin Naing cu nizan ah a nunnak a liam, taih thawng kan theih.\nKo Htein Lin Naing le a hawipa cu February 24 zaan ah thlalangawng in ralkap pawl a zoh hna ruang ah an rak tlaih hna.\nRalkap nih an taw ah fung in voi 3 veve an tuk hna i, February 29 ah an thlah tthan hna. Ralkap nih an thlah hna hnu ni khat a rauh ah Ko Htein Lin Naing cu pum dam loin a um i sizung ah aa piah. Sibawite nih, “Rawl ei loin na um lengmang i na pawpi a phing” tiah an ti.\nKo Htein Lin Naing he an tlaih vemi a hawipa nih, “A luak a luak i zinglei sml. 1:00 hrawng ah sizung ah kan kalpi. Rawl na ei bal lo caah na pawpi a phing tiah sibawite nih an ti. Cu dih cun tlawmpal kan rak ttin tthan ko. Caan karlak ah zu a ding pah lengmang i pum dam loin a um than caah sizung ah kan kalpi tthan.\nSibawite nih a thin phing tuk cang an ti. kan thlop manh ti lai lo an ti i, mahti cun a nunnak a liam,” tiah The Chin Journal ah a chim. A nunnak a liammi Ko Htein Lin Naing ruak cu nihin April 14, zinglei sml. 10:00 ah an vui tiah kan theih.\n← Kan Laitlang Hakha Khua Chungah Mah Bantuk hin Ralhrang an cawlcang cang ee!\nKan In Upat Tuk Hna Ee.. Ram le Miphun Dawtu Tak Tak Palik! →


Min Aung Hlaing Nih Internet Line Speed Cu Limit Tuah A Timh Cang. – Chintanbo\nKawl Ram Ah Internet Line A Speed An Fumter Hlei Ah Limit: Uknak a latu a simi kawl ralkap nih a ram chungah deihnak zalen khawhnak caah a ti riangmang i a ram chung internet cu a rak phih bal cang. A tu hi firewall ser a timh ti bantuk thawngpang a um i a tu a fiang cangmi cu a ram chungah internet phunglam thar a simi hi a si tiah an chim.\nMah hi internet phunglam thar a sermi ruangah hin ineternet speed cu 15% in a zor tiah ineternet speed a zohfeltu NetBlocsk nih a chim.Hi bantuk in a kan kalpi lengmang ah cun,ralkap uknak cu,a chiakha taktak asi ko cang lai.internet lei long silo in a kakip ah mipi cu a tuartu kan si lengmang ko cang lai tinak si.\nZei ruang sat ah dah internet line hi an chah or limit an tuah timi hi kawl ralkap a cozah nih hrilhfiahnak a tuah rih loh tiah theih a si i cyber security leipangah mifim a simi Damien Manuel nih cun kawl ralkap nih an tlaih mi hna an umnak theih khawh lo dingin internet line hi a speed an fumter or an chah tiah a zumhnak kong cu AFP ah a chim.\nCu caah a tu hi kawl ram mipi hna cu ineternet an duh ningin an hmang kho hna loh i an duh ningin kawl an duh mi ram chung buainak thawngpang zong an i hmuh khawh hna lo tiah an chim.Kawlram ralkap nih thla hmanh akan uk rih lo nain,tthancho nak leiah kan hniam thluahmah ko cang.a kumbi in rak kan uk hna sehlaw,zeidah kan lawh te hnga ti cu ruahlending tampi a um cang.


Videos uploaded by user “CSB Productions”\nFapa Cu Pek Kan Si || Zung Hei & Esther VH Sung || Lai Hla\n"Fapa Cu Pek Kan Si" Hlasa: Zung Hei & Esther Van Hnem Sung Hlaphan: Esther Van Hnem Sung Album: Bawipa Tel Lo Cun Album cu 2017 ah a chuak lai!!\nViews: 47911 CSB Productions\nThluachuahnak || Emily Ngun Hlei Sung (Cover)\nHlasatu: Emily Ngun Hlei Sung Hlabia: Sailo Thang Mixing & Mastering: Sailo Thang Cover of Blessings - Laura Story CSB Productions https://www.facebook.com/chinsbproductions Lai Hla\nViews: 163870 CSB Productions\nBawipa Kan Thim || Monica Uk || Lai Hla (Original)\nAlbum: Minsung Bawipa Chuahtu: CBCUSA Youth Department Hlasa: Monica Uk Hlaphan: Sailo Thang Music: Tent Band CSB Productions https://www.facebook.com/chinsbproductions\nViews: 173452 CSB Productions\nViews: 395639 CSB Productions\nA Ka Dawtu Bawi - Ngun Tha Chin\nHlasatu: Ngun Tha Chin Hlaphuahtu: Sang Ceu Hlei || Teinak Hriam Album || - Lai Hla Chuahtu: Bethel Baptist Church (Dallas, TX) CSB Productions: https://www.facebook.com/chinsbproductions?ref=hl\nViews: 99087 CSB Productions\nKhuaruahhar Vel || Emily Ngunhleisung || Lai Hla (Cover)\nThis Is Amazing Grace (Cover) Hlasa: Emily Ngunhleisung Hlabia: Mike Nibawibik CSB Productions: https://www.facebook.com/chinsbproductions/?ref=tn_tnmn\nViews: 19518 CSB Productions\n"Nangmah Thangtthat Hi Ka Duh Bik Mi Asi" Hlasa: Tluang Zi Par (Rem Rem) Hlabia: Nu Thai Original song: "Nang Fak Zel Che Hi Ka Duhsam Ber Ani" - TBC Zaithanpuia CSB Productions: https://www.facebook.com/chinsbproductions/\nViews: 429751 CSB Productions\nTeinak Hriam - BBC Mino\nHlasatu: BBC Mino Hlaphuahtu: Pastor Zathawngcin || Teinak Hriam Album || - Lai Hla Chuahtu: Bethel Baptist Church (Dallas, TX) CSB Productions: https://www.facebook.com/chinsbproductions?ref=hl\nViews: 49580 CSB Productions\nNa Hla Ttha || Monica Uk, Sung Tha Men, Rem Rem, Elizabeth Sui Len Sung || Lai Hla (Original)\nHlasa: Monica Uk, Sung Tha Men, Rem Rem, Elizabeth Sui Len Sung Hlaphan: Vel Lian Album: Minsung Bawipa Chuahtu: CBCUSA Youth Department Music: Tent Band CSB Productions\nViews: 20812 CSB Productions\nSinger: Emily Ngun Hlei Sung Song: O' Holy Night CSB Productions https://www.facebook.com/chinsbproductions\nViews: 16736 CSB Productions\nKhuaruahhar Vel (Cover) || Emily Ngun Hlei Sung\nSatu: Emily Ngun Hlei Sung Amazing Grace (My Chains Are Gone) Cover CSB Productions https://www.facebook.com/chinsbproductions?ref=tn_tnmn\nViews: 63358 CSB Productions\nBawi Jesuh Kut Chungah A Um || Ni Tha Sung & Monica Uk & Emily Ngun Hlei Sung || Lai Hla Original\nHlasa: Ni Tha Sung & Monica Uk & Emily Ngun Hlei Sung Hlaphan: Jonah Inhmai Album: Minsung Bawipa Chuahtu: CBCUSA Youth Department Music: Tent Band CSB Productions: https://www.facebook.com/chinsbproductions\nViews: 380355 CSB Productions\n|| Lungtekep Au Ter Sawh Hlah || Hlasa: Rem Rem Hlaphan: Sailo Thang Music: C. Lalzarmawia\nViews: 66672 CSB Productions\nRalthuam Tling || Za Ceu & Lian Hum Mang & Van Lal Mang || Lai Hla Original\nAlbum: Minsung Bawipa Chuahtu: CBCUSA Youth Department Hlasa: Za Ceu & Lian Hum Mang & Van Lal Mang Hlaphan: Sailo Thang Music: Tent Band CSB Productions: https://www.facebook.com/chinsbproductions?ref=tn_tnmn\nViews: 76098 CSB Productions\nZungzal Ka Sa Lai || Esther Van Hnem Sung || Lai Hla (Original)\nHlasa: Esther Van Hnem Sung Hlaphan: Esther Van Hnem Sung Album: Bawipa Lo Cun\nViews: 63019 CSB Productions\nBawipa Lo Cun - Lian Peng Hu\nHlasatu: Lian Peng Hu Hlaphuahtu: Pastor Zathawngcin || Teinak Hriam Album || - Lai Hla Chuahtu: Bethel Baptist Church (Dallas, TX) CSB Productions: https://www.facebook.com/chinsbproductions?ref=hl\nViews: 6582 CSB Productions\nHlasa: Tluang Zi Par (Rem Rem) Hlaphan: C. Lalzarmawia Music:C. Lalzarmawia\nViews: 372048 CSB Productions\nDong Loin || Emily Ngun Hlei Sung || Lai hla (Original)\nHlasa: Emily Ngun Hlei Sung Hlaphan: Sailo Thang Album: Minsung Bawipa Chuahtu: CBCUSA Youth Department Music: Tent Band CSB Productions: https://www.facebook.com/chinsbproductions?ref=hl\nViews: 75677 CSB Productions\nKa Aupi Lai || CBCUSA Youth Group || Lai Hla Original\nHlasa: Lian Hum Mang, Sung Tha Men, Esther Van Lal Siampuii, Ni Tha Sung, Merry Myint, Za Ceu Hlaphan: Sakhui Tha Cung Lian Album: Minsung Bawipa Chuahtu: CBCUSA Youth Department Music: Tent Band CSB Productions: https://www.facebook.com/chinsbproductions?ref=tn_tnmn\nViews: 14349 CSB Productions\nHlasa: Emily Ngunhlei Sung le Indy & Kentucky Mino Hlaphan: Sailo Thang Music: Lal K Sailo (Mizoram) Bridge: KHB #460 "Khamhnak Hla" "Ka Bawipa Na Si" Album chung aa telmi asi. April 2018 ah album cu a chuak lai, nan dihlak tha nan kan pek nak lai Bawi Khrih min in kan in nawl hna.\nViews: 33317 CSB Productions\nHupphengtu Bawipa || Van Lal Mang || Lai Hla Original\nHlasa: Van Lal Mang Hlaphan: Sakhui Tha Cung Lian Album: Minsung Bawipa Chuahtu: CBCUSA Youth Department Music: Tent Band CSB Productions https://www.facebook.com/chinsbproductions?ref=tn_tnmn\nViews: 45170 CSB Productions\nRuahchannak Ttha Bik - Van Za Thawng (Ata)\n"Ruahchannak Ttha Bik" Na retheih caan ah, na beidongh caan ah Na ngeihchiat caan ah, na tuar lio caan ah Lam pakhat lawng a um Na lungkuai caan ah, na sungh lio caan ah Na lungdongh caan ah, na tluk lio caan ah Lam pakhat lawng a um (Pre) Cu lam cu nang le kei ca'h ruahchannak ttha bik Jesuh lawng asi Kan thilrit vialte chaan kho tu ding cu kan Bawi Jesuh lawng asi Cucaah na zeizongte Bawi Jesuh chaan law Ruahchannak Ttha Bik (Cho) Na vawlei rawk hmanhseh ni thar an pek lai Na lam dong ko hmanhseh lam thar a ser lai Ni thar an pek lai, lam thar an hmuhsak lai Na zeizong chaan law Ruahchannak Ttha Bik Jesuh chaan law (Bridge) Na lungkuai caan ahhin hawidawt Bawipa sin chaan law Na retheihnak vialte hi Bawipa chaan ............................... Zultu Ttha Album (CBCUSA Youth Department) CBCUSA http://cbcusa.org/ CSB Productions https://www.facebook.com/chinsbproductions?ref=hl\nViews: 11784 CSB Productions\nSatu: Vanlal Sailova Phuahtu: Sailo Thang -CSB Productions- Video Edit: Sailo Thang Graphic Designer:: Biak Hlei Sang CSB Productions FB Page https://www.facebook.com/chinsbproductions?fref=ts Vel https://www.facebook.com/Levnail?fref=ts Sailo https://www.facebook.com/wwrick28?ref=tn_tnmn Ta Biak https://www.facebook.com/profile.php?id=1756969215&fref=ts ............................................ We do not own the animations. Thank you to Actionjones for providing the animations; May God bless you and your work.\nViews: 41211 CSB Productions\n10,000 Ruangah || CBCUSA P&W Team || (Lai Hla Cover)\n"10,000 Ruangah Lyrics Cho: Ka nunnak Bawipa tthangthat, aww ka nunnak A min thiang cu thangtthat tuah Thangtthatnak hla sa in, ka nunnak A min thiang cu thangtthat tuah V1: Ni ceu a chuak i ni thar cu kan hmuh Thangtthat hlasak caan kan phan tthan Kan hnu le hmai ah zeithil paoh tlung ko hmanh seh law Kan thangtthat lai a zungzal dong loin V2: Dawtnak in na khat i na thin a fual Na nun a nem i na min lianngan Na velngeihnak misual kei ca’h a za Aw thonghra leng in na dawtnak ruangah V3: Ka thazaang donghnak caan phan ko hmanh seh law Ka khual tlawnnak ni dong ko hmanh seh Ka thlarua nih an thangtthat chinchin lai Kum thonghra lengin a zungzal dong loin 10,000 Reasons - Matt Redman\nViews: 41589 CSB Productions\nJesuh Thawngin || CBCUSA P&W Team || Lai Hla (Cover)\n"Jesuh Thawngin Cover" - CBCUSA P&W Team Jesuh Khrih nih a ka khamh cang Jesuh Khrih nih a ka tlanh cang Jesuh Khrih thawngin kei ka thiang cang Jesuh cu ka dornak asi Jesuh cu ka himnak asi Jesuh Khrih thawngin kei ka luat cang Cho: Jesuh thawngin ka luat cang Jesuh thawngin ka thiang cang Jesuh thawngin ka dam cang Jesuh thawngin Jesuh thawngin ka tlamtling Jesuh thawngin ka hnangam Jesuh thawngin hla ka sa Jesuh thawngin, Jesuh thawngin Jesuh cu ka thazaang asi Jesuh cu ka tthawnnak asi Jesuh Khrih thawngin kei ka dam cang Jesuh cu ka dornak asi Jesuh cu ka himnak asi Jesuh Khrih thawngin kei ka luat cang\nViews: 11378 CSB Productions\nBawipa Thangtthat A Nuam - BBC Mino\nViews: 32313 CSB Productions\nBawipa Caah Seino - BBC Mino\nHlasatu: BBC Mino Hlaphuahtu: Pastor Zathawngcin ||Teinak Hriam Album|| - Lai Hla Chuahtu: Bethel Baptist Church (Dallas, TX) CSB Productions https://www.facebook.com/chinsbproductions?ref=hl\nViews: 11003 CSB Productions\nKa Tih Lo || Lian Hum Mang & Za Ceu || Lai Hla (Original)\nAlbum: Minsung Bawipa Chuahtu: CBCUSA Youth Department Hlasa: Lian Hum Mang & Za Ceu Hlaphan: Sailo Thang Music: Tent Band CSB Productions: https://www.facebook.com/chinsbproductions\nViews: 90288 CSB Productions\nTeinak Bawi Na Si - Monica Uk\nNa hnakkar ah a ka tenh, Na kut nem in na ka hruai Misual bik mi keimah hmanh A zungzal in na ka ruat, A zungzal na ka huphenh (nifatin ka nunnak ah) Kan kaltak kan philh zongah A fak bik harnak ka ton, ka tuar, ka inn caan ah Ka harnak teitu Bawipa nangmah lawng hi na si Na vel hi ka ca'h a za (Cho) Ruahpi a sur ka nunnak ah Bawipa a dai thiam lo Tilet an tho thlichia an hrang Bawipa ka nunnak ah Sihmanhseh na ka umpi ca'h ah hnangamnak ka nei Ka tih lai lo zei poah tlung hmanh seh Teinak Bawi na si (Fine) Bawipa cu tukhal bantuk in a ka, ka vengtu asi (Teinak Bawi Na Si) A thuk bik mi muihnak horkuang chungin, in kal hmanh ning law (Teinak Bawi Na Si) Na thiangthunh le na tanbo nih ka hna, hna an ka ngam ter (Teinak Bawi Na Si) Lalalalalalalalala (Teinak Bawi Na Si) ............................... Zultu Ttha Album (CBCUSA Youth Department) CBCUSA http://cbcusa.org/ CSB Productions https://www.facebook.com/chinsbproductions?ref=hl Lai Hla\nViews: 17929 CSB Productions\nAlbum: Minsung Bawipa Chuahtu: CBCUSA Youth Department Hlasa: Rem Rem & Emily Ngun Hlei Sung Hlaphan: Herh Lian Music: Tent Band CSB Productions https://www.facebook.com/chinsbproductions\nViews: 337745 CSB Productions\nPhilh Tuan Har Lai - Milla Hniang (Live)\n~Rualuu Concert~ October 13, 2013 Washington DC U.S.A "I Keep Forgetting" - Lee Ann Womack (Cover) CSB Productions FB Page https://www.facebook.com/chinsbproductions?ref=tn_tnmn Ta Biak https://www.facebook.com/profile.php?id=1756969215&fref=ts Vel https://www.facebook.com/Levnail?fref=ts Sailo https://www.facebook.com/wwrick28?ref=tn_tnmn\nViews: 45336 CSB Productions\nSeino - Ngun Tha Chin\n"Seino" (V1) Minung kan nunnak hi caan tawite lawng asi Minmei a zam men mi bantuk asi Kan zulhmi lam thluan muihnak in a khat Kan vawlei pi zong Caan khatkhat ah a ziam te ding an si (Pre) Jesuh lawng nunnak asi Amah tel lo cun kan nunnak lam harnak lawng asi (Cho) Seino ruat tthan rih usih Kan nunnak lam ralring tein zoh usih Daithlang men lo in maw Seino Bawipa ta kan si Kan nunnak hi amah thawng lawng in asi Kan zeizong neitu asi (V2) Hi vawilei cungah hin kan hmuh tonmi a tam Vawlei thil hna zong nih an sang chin chin Sihmanhseh kan nun Jesuh tel lo cun tlam a tling lai lo Vawlei thil vialte cikhat ca'h an si (Pre) Ngeihchiah chawva fimthiamnak hna Kan neihmi dihlak vawlei kan nun chung ca lawng asi ............................... Zultu Ttha Album (CBCUSA Youth Department) CBCUSA http://cbcusa.org/ CSB Productions https://www.facebook.com/chinsbproductions?ref=hl\nViews: 22056 CSB Productions\nKhika Cawrual Kuang Chungah (Lawm usih) || Emily Ngunhlei Sung || Lai Hla\nHlasa: Emily Ngunhleisung Hlaphan: Sailo Thang (Chorus) Khrihfa Hlabu #88 (Away In A Manger) kha kan lak le chorus a dang te kan theh mi asi. Nan dihlak cungah Christmas lawmhnak le daihnak tlung ko seh!! CSB Productions: https://www.facebook.com/chinsbproductions/ We took the classic Away In A Manger and created our own chorus. Hope you all enjoy! God Bless you and Merry Christmas!!\nViews: 37650 CSB Productions\nLaimi Cawsangtu Pathian || Dawt Len Zi & Esther VH Sung || Lai Hla (Original)\nHlasa: Dawt Len Zing & Esther Van Hnem Sung Hlaphan: Esther Van Hnem Sung Album: Bawipa Lo Cun\nViews: 14555 CSB Productions\nJesuh A Tho || CBCUSA Youth Group || Lai Hla Original\nMinsung Bawipa Album Chuahtu: CBCUSA Youth Department Hlasatu: Merry Myint, Sung Tha Men, Esther Van Lal Siam Puii, Kathy Bawi Tha Sung, Ni Tha Sung, Rem Rem, Monica Uk, Emily Ngun Hlei Sung, Elizabeth Sui Len Sung Hlaphan: Pastor Ngun Lian Bawi CSB Productions: https://www.facebook.com/chinsbproductions Lai Hla\nViews: 310461 CSB Productions\nKa Khamhtu Ka Bawipa || CBCUSA P&W Team || Lai Hla (Cover)\n"Ka Khamhtu Ka Bawipa" Lyrics Ka fimnak in hngalh khawh si lo, Lei le van sertu lianngannak Sihmanhseh ka hngalh khawh mi cu, Ka nunnak Khamhtu asi Kei luatnak ca’h an tuk an velh , Khamhtu tufa no vei lo bang Misual bik keimah ruang ah maw, Zoh hmanh u ka Khamhtu Bawi Pre: Van sunparnak cu kal tak in, Misual kei tlanh awk ah a thi Dawtnak lak i dawtnak sung bik, Nunnak pek tiangin dawtnak Cho: Khamhtu a nung, kei a ka dawt Ka nunnak hupphengtu Pathian Hramthawk ngei lo, dongh zong ngei lo A zungzal ka Bawipa asi Thihnak nih a tei lo, Bawipa; Sunparnak khat in a tho cang A zum mi paoh cu an nung lai, Nunnak thar petu Jesuh Original: My Savior My God - Aaron Shust\nViews: 12768 CSB Productions\nThangtthat Tlak - Biak Hlei Sung\nHlasatu: Biak Hlei Sung Hlaphuahtu: Pastor Zathawngcin || Teinak Hriam Album || - Lai Hla Chuahtu: Bethel Baptist Church (Dallas, TX) CSB Productions: https://www.facebook.com/chinsbproductions?ref=hl\nViews: 18290 CSB Productions\nBawipa Naih Chin Usih || CBCUSA Mino || Lai Hla (Original)\nHlasa: CBCUSA Mino Hlaphan: Herh Lian Chuahtu: CBCUSA Youth Department Video: CSB Productions\nViews: 15036 CSB Productions\nTeinak Bawi Na Si || Monica Uk || Lai Hla (Original)\nHlasa: Monica Uk Hlaphan: Sailo Thang Album: Zultu Tha\nViews: 12889 CSB Productions\nA Kut Cu Zumhnak In I Tleih Na Dam Lai || Za Ceu (Cover)\nHlasatu: Za Ceu Hlaphuahtu: Evan Tial Uk Music & Mixing: Sailo Video: CSB Productions Lai Hla https://www.facebook.com/chinsbproductions?ref=hl\nViews: 35719 CSB Productions\nNangmah Thangthat Lawng - Monica Uk (Official Video)\nScreen Writers: Vel Lian & Sailo Thang Director: Vel Lian Graphic Designer: Biak Hlei Sang Music: Sailo Thang CSB Productions Ministry Lyrics: V1: Zeiruang ko ahhen Bawipa na umpi Zeiruang ko ahhen mi tling ah na ser Bawipa lam na hruai Pre: Ka tlin tlak lo buin na ka cawisan Bawipa Ka fim thiamnak ruang asi lo Na ka dawt caah Van le lei sertu, zeizongte uktu Cho: Zeizong uktu Bawipa, lianngan bik mi Bawipa Zeitik caan poah a ka huphenhtu zeitik caan poah a ka umpi tu Bawipa Lam hmuhsak tu Bawipa, nangmah thangthat lawing Nangmah thangthat lawng hi, kei ka duh bik mi asi V2: Ngeihchiatnak ram ah ka hna na ngam ter Harsatnak ram ah ka ral na daih ter, ka lam na tluan ter Pre2: Ka tlin tlak lo buin na ka cawisan Bawipa Ka fim thiamnak ruang asi lo na ka dawt caah Na sunparnak langhter tu dingah Thlachuah rel cawk lo in na ka pek Cucaah Bawipa nangmah lawng kan thangthat\nViews: 87705 CSB Productions\nKa Nunnak Bawipa Cu Thangtthat Tuah || Group || Lai Hla (Original)\nHlasa: Sui Pum Tial, Merry Myint, Kathy Bawi Tha Sung, Esther Van Lal Siampuii, Rem Rem Hlaphan: Jonah Inhmai Album: Minsung Bawipa Chuahtu: CBCUSA Youth Department Music: Tent Band CSB Productions: https://www.facebook.com/chinsbproductions\nViews: 16263 CSB Productions\nZultu Ttha - Van Lal Mang\n“Zultu Ttha" Minung cu, pathian nih a mah muisam keng in sarmi kan si thildang vial te nak in kan sung deuh.kan nun nak ah bawipa nih, duh thim nak nawl a kan pek,thiang thlarau in a kan um pi khuaza ram hmun kip ah (Pre) Minung mi sual kan caah a fa bawi jesuh a kan pek. Van cung peng nak cung lut ding in a kan sar bawi Jesuh nih. (Cho) Bawi Jesuh - zul tu tha si ding mi kan si Kan nun nak ah - nuam le lawm in a khat ding kan si Kan zumh nak cu - tuah sar nak in a lang ding mi a si Lung rethei,van sang, in um ding mi kan si lo,ni tin zan tin Ser tu pathian a min thang tthat ding kan si. Zei dang vial te cu miar tak in a mah ram caah Lung tak in ttuan tuah cang usih, thil dang vial te zong kan co ko lai ............................... Zultu Ttha Album (CBCUSA Youth Department) CBCUSA http://cbcusa.org/ CSB Productions https://www.facebook.com/chinsbproductions?ref=hl Lai Hla\nViews: 21823 CSB Productions\nKa Thlarau Ca A Tha || Esther Van Hnem Sung || Lai Hla (Cover)\n"Ka Thlarau Ca A Tha" Hlasa: Esther Van Hnem Sung Music: David Chozah\nViews: 8425 CSB Productions\nAmin Sang Chin Ko Seh - BBC Mino\nHlasatu: BBC Mino Hlaphuahtu: Aungte || Teinak Hriam Album || - Lai Hla Chuahtu: Bethel Baptist Church (Dallas, TX) CSB Productions: https://www.facebook.com/chinsbproductions?ref=hl\nViews: 7893 CSB Productions\nLeng Ti Usih || Mate & Za Bawi || Official Music Video\nHlasatu: Esther Van Lal Siam Puii (Mate) & L Za Bawi Hlaphan: L. Za BAwi Dedicated to Nunu & Ukte CSB Productions https://www.facebook.com/chinsbproductions?ref=hl Lai hla\nViews: 10388 CSB Productions\nKan Caah || Suimi || Lai Hla (Original)\nAlbum: Zultu Ttha Hlasa: Elizabeth Sui Len Sung (Suimi) Hlaphan: Sakhui Tha Cung Lian “Kan Caah" Misual pawl an thahnak hmun Luruh tlang lamtluan lei ah Khin Vailam tung put in Zisuh Thi le hnai thlanti a khat Zei sual lo van Bawi Zisuh Temh innak vialte tuar in (Cho) Nang le kei kan caah Vailam theng thim in Pa Pathian sin kan phaknak hnga Lam sial in kan caah a in An tuknak hma vual Thawng lawng in kan sualnak vialte Thianter asi, kan thinlung Kan taksa thlarau, Oh... Oh... Oh... Saram bang an tuk an velh Thahnak Hmun phak hlan lo tiangin Lamtluan chuak a tlu a ril Sunparnak vialte kaltak in Thih nak fak bik cu a thim Van Bawi fadawt ve lo bang (Bridge) Sual ngaihchih in Zisuh panh uh Nunning thar in nung cang tuah uh Zisuh nih a lim Cang (Ending Cho) Nang le kei kan caah Vailam theng thim in Pa Pathian sin kan phaknak hnga Lam sial in kan caah a in Zisuh Khamhnak thawng A cohlang mi cu Zungzal nunnak an co Lai i Pa Pathian sin dong ti lo in Nang le kei kan caah Vailam theng thim in Pa Pathian sin kan phaknak hnga Lam sial in kan caah a in An tuknak hma vual Thawng lawng in kan sualnak vialte Thianter asi, kan thinlung Kan taksa thlarau, Nang le kei kan caah ...............................\nViews: 25462 CSB Productions\nSiangbawi Johnson Fanu Ruthi || Biatawi\nCBMC khrihfabu ah Ruthi nih biatawi chim lio October 12, 2014 || Washington DC CSB Productions https://www.facebook.com/chinsbproductions?fref=photo&ref=hl\nViews: 34760 CSB Productions\nHlasa: Monica Uk Hlaphan: Sailo Thang Album: Bawipa Sawm Music: CBMC Music Group Lead: Van Tha Lian Bass: David Lal Lian Hmung Guitar: Johan Thang KB: Sailo Thang Drum: Biak Hlei Sang\nViews: 7817 CSB Productions\nSermon - Pastor Zathawngcin\nMarch 16, 2014 CBMC (Washington, DC)\nViews: 11008 CSB Productions


Malaysia ah thongtla le rianttuan 13,000 leng Covid-19 an test cang hna | THE CHIN EXPRESS\nMalaysia ah thongtla le rianttuan 13,000 leng Covid-19 an test cang hna\nMalaysia: An ram cio kuat dingin lahwahkah camp ah thongthlakmi phungninglo ramdangmi le thonginn rianttuan 13,000 leng cu Covid-19 an ngeih/lo an test hna.\nThongtla le thonginn rianttuan 13,149 cu Covid-19 an test hna i 782 sinah zawtnak an hmuh.\nMalaysia Ngandamnak Vuanci Zung i director-general Datuk Dr Noor Hisham Abdullah nih “thongtla le thonginn rianttuan sinin kan lakmi sample (an ti-haang) lakah 11,564 cu Covid-19 negative a si. Sample 803 cu result chuah kan hngah lio a si.\n“Lahwahkah camp i Covid-19 zawtnak ngei hmuhmi 782 lakah Malaysia rammi 7 an i tel. A tangmi cu ramdangmi lawngte an si hna,” tiah tuni ah a chim.\nMalaysia Ngandamnak Vuanci Zung i director-general Datuk Dr Noor Hisham Abdullah\nCovid-19 zawtnak ngeih/lo a fiang rih lomi 803 cu Selangor um lahwahkah camp in sample 611, Penang (106), Sabah (77), Kuala Lumpur le Putrajaya in (9) hna an si.\nMalaysia cozah nih thongtla lak ah Covid-19 zawtnak ngei a hmuh hnu in lahwahkah camp pawl cu ttihnungmi hmun cazin ah a chiah.\n“Lahwahkah camp hmun 1 in lahwahkah camp dang ah tthialmi thongtla le a ram ah kuat dingin timh cangmi thongtla pawl zong Covid-19 an ngeih/lo an pum ti-haang kan lak hna lai,” tiah Dr Noor nih a chimchap.\nJune 18 ah Malaysia ah Covid-18 mizaw thar 14 an hmuh, zawtnak ngei hmuhmi dihlak 8,529 an si cang.\nTuni ah a dammi mizaw 127 sizung an ṭinter hna. A dammi dihlak 8,000 an si cang. Tuni ah a thimi an um lo. Zawtnak aa thokka in atutiang a thimi 121 an si.


Nave Scuola by Ian Lehman on MP3, WAV, FLAC, AIFF & ALAC at Juno Download\nHome › Techno › Mafia US › Ian Lehman ›\nCat: MAF 004\nReleased: 1 September, 2004\n1. Morte Anima\n3. Veemento Effeto\nIan LehmanMafia US


LAM AA KAN TLAUPI LENGMANG NGEIHCHIA TUK A SI – The Chinlung Post\nChin Ramkulh nih “Luatnak Lungphun” an bunhmi hi zeibantuk in “luatnak” dah a si e? Khawika indah kan luat? A luat bak rih lomi, “luatnak lungphun” cu zeidah a sullam a si?Kawlram Independence era/ 1948 zoh tikah British Cozah nih kawl miphun hna he independence pek tti hi an rak duh bak lo. A ruang cu Kawl miphun nih an “hlen” hna lai.\nAn “covo” an chuh hna lai. “Harnak” an pek hna lai timi an rak theih tuk. An rak phan bantuk tein “hlen” kan tong tak. Kum 60 reng Kawl Ralkap uknak tangah “oppressed/namneh” kan si. Nihin tiang kan “luat” kho rih lo.India ram ah a tlami kan miphun vialte, Mizo, Minipur le Naga zong hi British Cozah nih an rak kan humhimnak, In-liner Permit kha thate in an nunter khawh caah an ram a hrim deuh.\nIndian kala pawl khi duh paoh in Mizoram ah an lut kho lo.Chinmi kan pale lakah Kawl miphun he ifawnh a duhmi Pu VTM te pawl an rak thawng tuk i, 100 ah 💯 bak in Kawl uknak ah kan tla. Kawl miphun nih an kan chuhmi kan Covo, kan Ram, kan vawlei, kan nunphung, kan sinak vialte Nihin ah tling tein kan hmuh khawh rih hlan ah, zeitindah Luatnak lung cu an phun khawh?\nIsrael miphun nih Babylon sal an tang lio ah “zeitindah miphun dang Ram cun Pathian hla cu kan sak khawh lai” tiah an tingttang cu Uihliam Kung ah an rak bah. Cu ve bantuk in “Zeitindah Luatnak kan hmuh hlan ah “Luatnak lung” cu kan phun khawh lai” tiah ti ve ding kan si lio ah Luatnak lungphun cu, luat lo bu pi in an phun ko. Kan pale hi lam an kan tlau pi lengmang e ngaih chia tak a si. Credit: Zasang Cinzah


Dawtnak Langhter Khawh Ning | Chungkhar caah Bawmtu\nREL KA DUH Abua Holh Africa Holh Albania Holh Alur Amharic Holh Arab Holh Armenia Holh Azerbaijan Holh Baoule Holh Bashkir Holh Belize Kriol Bicol Holh Bislama Holh Boulou Holh Brazil Kut Holh Bulgaria Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Cibemba Holh Croatia Holh Czech Holh Dangme Holh Denmark Holh Dutch Holh Efik Holh Estonia Holh Ewe Holh Faeroese Holh Fiji Holh Finland Holh Fon Holh France Holh Ga Holh Georgia Holh Germany Holh Grik Holh Gun Holh Haiti Creole Holh Hausa Holh Hebru Holh Hiligaynon Holh Hindi Holh Hmong Holh Hungary Holh Iban Holh Iceland Holh Igbo Holh Iloko Holh Indonesia Holh Isoko Holh Italy Holh Italy Kut Holh Japan Holh Kabuverdianu Kannada Holh Kazakh Holh Kazakh Holh (Arabic) Kikamba Holh Kikaonde Holh Kikuyu Holh Kiluba Holh Kinyarwanda Holh Kirghiz Holh Kirundi Holh Korea Holh Kwanyama Holh Latvia Holh Lingala Holh Lithuania Holh Madagascar Holh Malayalam Holh Malaysia Holh Malta Holh Mambwe-Lungu Holh Masidonia Holh Maya Holh Mirang Holh Mongolia Holh Moore Holh Myanmar Ndebele Holh (Zimbabwe) Nepal Holh Norway Holh Nzema Holh Okpe Oromo Holh Ossetian Holh Pangasinan Holh Papiamento Holh (Curaçao) Persia Holh Pidgin (West Africa) Poland Holh Portugal Holh Portugal Holh (Portugal) Punjabi Holh Rarotongan Holh Roma Holh (Masidonia) Romania Holh Romany (Macedonia) Cyrillic Russia Holh Russia Kut Holh Sango Holh Sepedi Holh Serbia Holh Serbia Holh (Roman Cafang Hmanmi) Sesotho (South Africa) Seychelles Creole Holh Shona Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sunda Swahili Holh Sweden Holh Tagalog Holh Tamil Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tojolabal Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Twi Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Uzbek (Roman) Uzbek Holh Valencian Vietnam Holh Wales Holh Waray-Waray Holh Yoruba Holh Zapotec Holh (Isthmus) Zulu Holh\nDawtnak Langhter Khawh Ning\nKum a hun liam tikah nuva cheukhat nih pakhat le pakhat cungah dawtnak an langhter tuk ti lo. Nan chungkhar ah cutin a si ahcun na lungre a theih awk a si maw?\nDawtnak cu chungkhar fehternak ah a biapi tukmi a si. Ngandamnak caah hmaan tein rawl ei le ti din cu a biapi tukmi a si bantukin dawtnak langhter peng cu chungkhar nuamhternak le fehternak caah a biapi tukmi a si. An i umnak cu kum tampi a rauh cang hmanhah nuva hna nih pakhat le pakhat an i dawt le an zawn an i ruah kha an langhter zungzal a hau.\nDawtnak taktak cu amah zawn lawng aa ruat lo. Midang nuamhnak ding kha a kawl. Cucaah a lung a thawh tik lawngah dawtnak langhter si loin zawnruahnak a ngeimi innchunghawi nih cun a innchunghawi nih a herhmi dawtnak kha a langhter lai i a duhnak kha zulh awkah aa zuam lai.\nNupile nih vale nakin dawtnak kha tam deuh an herh. A va nih a nupi kha a dawt tuk men lai. Asinain a dawtnak kha zingka le zanlei lawng asiloah nupa sinak an tuah hlan lawngah a langhter ahcun a nupi nih a ka daw taktak hnga maw tiah lunghrinnak a ngei kho. Cucaah zei tik caan paoh ah dawtnak langhter cu a ṭhami a si.\nDawtnak kha bia in langhter. “Kaan dawt tuk” asiloah “Ka caah na sunglawi tuk” ti bantukin na chimmi bia nih na innchunghawi lung a lawmhter khawh.\nBaibal phunglam: “Kaa nih cun lung chung i a khatmi kha pei a chim cu.”—Matthai 12:34.\nRuahnak cheuhnak: Na dawtnak kha bia lawngin si loin a dang lam zongin langhter. E-mail asiloah message in ca kua.\nDawtnak kha tuahsernak in langhter. Kuh, hnamh asiloah kut tlaih tibantuk tuahnak thawngin innchunghawi na “dawt” taktak kha na langhter khawh. Dawtnak in pehtlaih, dawtnak mit in ven asiloah a caancaan ah laksawng hna cawnpiaknak thawngin na siaherh taktak kha na langhter khawh. Cun na nupi kha bag putpiak, kutka awnpiak, kheng ṭawlpiak le thil sukpiak asiloah rawlchuanpiak ti bantukin na bawmh khawh. Cutin na tuahmi cu dawtnak kha tuahsernak in na langhtermi a si.\nBaibal phunglam: “Kan i dawtnak hi hmur le kaa lawnglawng a si awk a si lo, . . . thiltinak ah a langmi dawtnak a si awk a si.”—1 Johan 3:18.\nRuahnak cheuhnak: Nan rak i duhka lio bantukin na innchunghawi kha zawnruahnak he pehtlai.\nPakhat le pakhat a caan i pe u. Nan pahnih lawngin caan hmanṭinak nih na chungkhar a fehter khawh, na innchunghawi kha amah he nan um tikah naa nuamh kha hngalhter. Fa asiloah rian a ngeimi nan si ahcun nan pahnih lawngin caan hmanṭi khawh awkah a har men lai. Cucaah nan pahnih lawngin lamlenṭinak ti bantuk thil pakhatkhat tuahṭi awkah nan timhtuah khawh.\nBaibal phunglam: “A ṭha bik i thim awk kha nan hngalh lai.”—Filipi 1:10.\nRuahnak cheuhnak: A rian a tam tukmi nuva hna nih an pahnih lawngin caan hmanṭi khawh awkah zan asiloah zarhte zarhpi ah caan hmanṭi dingin an timhtuah.\nNa innchunghawi kha hngalhthiampiak. Dawtnak kan herh ning cu pakhat le pakhat aa lo cio lo. Zeitindah dawtnak langhter nan duh, cun tam deuh langhter a herh maw ti kha hmunkhat ah i ruahṭi u. Cun na innchunghawi duhnak kha zul. Dawtnak cu chungkhar fehternak ah a biapi tukmi a si kha philhhlah.\nBaibal phunglam: “Dawtnak cu . . . amah zawn lawng aa ruat lo.”—1 Korin 13:4, 5.\nRuahnak cheuhnak: Dawtnak langhter dingin hal canah, hitin i hal, ‘Ka cungah ka innchunghawi nih dawtnak a ngeih chin nakhnga zeidah ka tuah khawh?’\n“Keimah herhmi le duhmi kha biapi ah chiah lo dingin ka cawn. Mah canah ka vapa nih chungkhar caah a tuahmi thil caah kaa lawmh kha atu le atu ka chimh. Cun ka dawtnak kha tam deuh in ka langhter tikah a ka dawt deuh ve ti kha ka hngalh.”—Debra le a vapa Douglas.\n“Pakhat le pakhat kan duhnak kha biapi ah kan i chiahpiak. Tahchunhnak ah, ka vapa nih ka caah a tuahmi thil caah kaa lawmhnak ka langhtermi kha a duh. Mah cu ka sunsak ka langhtermi a si. Cun ka intuarnak a ka halmi kha ka duh. Mah cu a ka sunsak ti a langhtermi a si.”—Flavia le a vapa Aron.\nShare Share Dawtnak Langhter Khawh Ning


Salai Lungthli Tum Bia Cu Faak Bak Hih Rung Lian Ceu Kong A Chimmi Chinchin Cu A Faak Ngai-Video – Chin World News Evening\nSalai Lungthli Tum Bia Cu Faak Bak Hih Rung Lian Ceu Kong A Chimmi Chinchin Cu A Faak Ngai-Video\nJanuary 16, 2020 Salai Van Chin News\nAtu lio kan i ngaih taktakmi cu zeidah a si ti ahcun a ralaimi January 18 ah tuah dingmi Lai Paih hi a si. Hi hlan deuh zongah Lai Paih cu a um ko nain cu tluk in kan i ngaih lo. Asinain tutan kan i ngaih khunnak a ruang cu zuamcawh (Singkhaw) a um caah hin a nuam khun. Lai Paih Champion a simi Rung Lian Ceu le Uk Ling Thang hi an si.\nRung Lian Ceu hi Naga ah kan hnukum ah paih dingin a kal i Pathumnak tiang a rak la. Cun Paih dawh bik laksawng zong a lak chih fawn. Cu ve bantukin Uk Ling Thang zong hi atu lio Lai Paih ah cun Champion bak a si ve. Cucaah mipi zong kan i ngaih khun. Uk Ling Thang nih Rung Lian Ceu hi a rak singkhaw bal cang i Rung Lian Ceu nih a tei cang.\nTutan ah a singkhaw tthan i ahodah ai tei te lai ti cu chim khawh a si lo. Rung Lian Ceu le Uk Ling Thang paih lai ding kongah kan i bochanmi pakhat Salai Lungthli Tum zong a tha tho ngaingai. Amah hi Uk Ling Thang leiah a ttangmi a si i tutan cu Uk Ling Thang nih a tei lai tiah Uk Ling Thang a ttanh pengtu a si. Phaisa singkhaw tiangin a ngamhmi a si. Tuzaan live athlah i a chimmi cu “Uk Ling Thang nih a tei hrimhrim ko lai. Uk Ling nih a tei ding hi aitechia Rung Lian Ceu nih a tei ding khi cu ruahchannak a tlawm ngai cang. Uk Ling nih a rak ngamhnak singkhawnak a sau cang tuk cang i, tutan cu Uk Ling caan si cang ko lai hih.\nA duh si cun Biak Hmung Sang zong kha ka tengh ve te lai. A nihkha a ngan deuh i a vorh hna a ka vorh sual ahcun a ka tei khawhmi si ko. A vorh vorh lo khan cun a ka tei ding an um lo. Rung Lian Ceu zong ka ttih lo, Biak Hmun Sang zong ka ttih lo na tein Uk Liang belte nih cun a ka tei ko lai,”tiah Rung Lian Ceu nih Live a thlahnak ah a chim. Link ah hin tling tein ngaih khawh a si.\nLive a thlah lio a si. Rak ngai cio uh!\nUS Ummi Laimi Kan I Ralring Taktak Aherh Cang Hih US In Dawi Le Ṭhawl Na Si Ve Sual Lai Rak Tuah Zokzok Uh!\nNLD Lamthluan In Federal Democracy Kal Ahcun Lungding Sakap Thlir Bak Asi Ko Lai


Chin Pasaltha Minung 2 Nih Chinram le Miphun Caah An Nunnak An Pek! – The Cherry Par\nJanuary 18, 2022 January 18, 2022 Cherry News\nZualko: Chin Pasaltha Minung 2 Nih Chinram le Miphun Caah An Nunnak An Pek!\nChin ramkulh Matupi peng chung Matupi-Paletwa motor lam pawng ralhrang ralkap umnak hmun Thi Boi sakhan in sniper le CDF-Matupi Battalion (3) phu in sniper cu an i kap.\nCDF-Matupi sniper cu nihin January 18 zinglei sml 10:30 ah a hngawng zawnah meithal kuan nih a khenh caah a nunnak a liam tiah CDF-Matupi sinin theih a si. Ram caah a nunnak a liamtu CDF-Matupi ralkap nih a nupi le fale (3) a kaltak hna.\nNihin Matupi pengchung Chinland Defense Force-Zotung le ralhrang kahdohnak ah CDF-Zotung leiin mipi ralkap Pasaltha Kyaw Hla Sing nih a nunnak a pek, tiah thawngpang chia theih a si. Atu lio Chin ramkulh chungah chaklei he thlanglei ah kahdohnak a kar ngaingai. Kan Chin mino chungin a nunnak a pemi an um pah len cang i, Lung a nuam kho hrimhrim lo ee.\nThau, khuami nih CNF/A ca’h $180,000 an pek. Global Thau Organization “Ramdang um Thau khuami nih tulio CNF/A rianṭuannak ah Dollars 180,000 an thawh. USA, Columbus, OH ah USRC riantuantu upa hna nih an va hlam i, zan ah Hlasa nak le biatawi chimnak program zong sunglawi taktak in an tuah chih.\nGTO riantuantu le Thau khua mi vialte hna nan tuan kawlholnak ah Bawipa nih a letzaa in thluachuahnak in pe cio ko hna seh. A ropui Kho tuk ee. Thau khua mi vialte nan ruahnak nan lungput hi upat awk nan tlak tuk. Bawipa nih thluachuahza he in umpi peng ko hna seh. Lomh aum kho tuk, Mifim le Cathiam khua ciammam. A millions Thanks.\nThantlang peng Thau khua nih CNF/A caah $180,000 an pek.Khua lungrual ciamman.Bawipa Pathian nih thluachuahza sawmh chin ko hna seh.Mah peng le khua ca lawng ruat loin miphun pi huap in khua a cuan le cawlcang mi hna hi cu, fimtling an si.\nA va mak ve si.Thau hi cu an fel kho tuk ee.Kan ram dothlennak caah Bawipa nih thluachuah ko seh. Petu Thaumi an dihlak cungah Bawipa nih a letza in thluachuah ko hna seh. Upat an tlak taktak. Kan lai miphun lam hmuh sak tu tuahsernak phunkhat a si. Lungput pical a ngeimi khua an si kha fiang tein hmuh kho a si. Tangkaa pechan tu vialte upatnak sangbik Kan pek hna.\nThau khuami Bawipa nih thluachuah chin ko hna seh. Thau khua cu Chin miphun chungin bochanmi kanpale a simi hna Rev. Dr. Sang Awr, Rev. Dr. Hai Vung Lian, Rev. Dr. C Duh Kam, Rev. Dr. Cung Lian Hup hna pin ah cathiamsang tampi an chuahnak khua ropui a si.\nThau khuami cu mizeihmanh nih tluk ding nan si lo. Dothlennak ca ah nan saduhthahnak tling hram seh! Miphun zalonnak ding caah hi bantuk in a pe siangtu Thau khuami dihlak cungah Pathian nih thlua chuah chin ko hna seh. Khuaruah har an si. Thaukhua pawl cu, a kan tei dih cikcek ko. Atha ngai ngai. CNA/F, CDF caah tiah an pek mi $ 1 zong hi lunglawmh piak ding asi.\nBawipa kan i lawm. Thilttha tuah duhnak lungthin hi Bawipa sinin arami asi. Hallelujah! Bawipa nih a let in thluachuahnak inpe ko hnaseh. Bawipa nih Sunparnak Co koseh. Amen. Lawmh um tuk e, Mit hmuh khawh Kan Pathian tu nih pechan tu vialte thluachuah pe ko hna seh law.\n← Rakhine state ah, peng (Myone) 7 ah Rakhine thantar(flag) an thlai dih cang!\nMajor Ka Pu Kahnak Hmun Kan Phak Lai i, Hmaicem Na Kal Nain →


Khabib Le McGregor Hna Dantatnak Kong Phuan A Si Cang – ZINGHMUH NEWS\nKhabib Le McGregor Hna Dantatnak Kong Phuan A Si Cang\nJanuary 31, 2019 January 31, 2019 by David\nUltimate Fighting Championship (UFC) 229 ah buaibainak a rak chuakmi ah Khabib Nurmagomedov le Conor McGregor cu hrem le dantat an si cang i Nevada Athletic Commission (NAC) nih mah fighter pahnih hna an hremnak kong zong an phuan ve cang.\nBuaibainak a chuahtertu bik cu Khabib hi a ai i, NAC nih an hemnak cu thlakua chung i thobgh kholo dingin le US dollar $500,000/- liam ding in hrem a si, Khabib hi thlakua chung an hrem hmanh ah anti-bullying public service announcement lei ah NAC theihpinak in aa telning a tthat a si ahcun hremnak an pekmi hi thla thum in zuh piak a si tthan lai.\nKhbib nih tangka a liam dingmi hi UFC ah a hlawh UFC nih an buainak ruangah an rak hren piakmi chung khat zuh piak ding a si i, UFC 229 ah khan Russian fighter nih hin $2,000,000/- cu a tlawm bik ah hmuh ding a ngei.\nBuaibainak ah aa telvemi McGregor cu thla ruk chjng i thong kholo ding in hrem a si ve pin ah US dollar $50,000/- liam ter a sive, McGregor hi buaibainak chuah tertu a si lo caah hrem ning zong a theuneu deuh, fighter pahnih hna an hremnak hi a luan ciami kum 2018 October thla ni ruk khan rel piak an si lai caah Khabib nih hin a ra laimi june ni ruk ahcun aa thongh kho cang lai, kan chim cia bang hremnak hi tawiter piak a si ahcun UFC Lightweight champion Khabib nih hin April thla ni ruk in Octagon ah a lut kho cang lai tinak a si.\nMcGregor cu thlaruk hremnak a si caah a nih zong hi april tjla ni ruk in cun Octagon chungah hina lut kho ve cang lai, UFC 229 ah hin Khabib nih cun McGregor hi a tei cik cek i, an i thongh dih ah hin Khabib hi Octagon chung in a chuah hnu ah Conor team paql cu ava thongh tthan hna i, buaibainak fak tak tak in a rak chuak.\nHOME, SPORT January 31, 2019 January 31, 2019 by David


KOLOSE 3 (HKB)\nHakha BibleKOLOSE 3< = >\nKhrih Ah Nun Thar\n1 Cuti Khrih he thawhter òhan nan si cang caah cun Khrih umnak, Pathian a orhlei kam i a òhutnak cunglei thil hna cu kawl deuh u. 2 Nan lungthin cu cunglei thil ah bunh u law vawlei thil ah bunh hlah u. 3 Zeitintiah nan thi cang i nan nunnak cu Pathian ah a ummi Khrih sinah thuh a si cang. 4 Kan nunnak a simi Khrih cu a langh tikah nannih zong amah he sunglawi in nan lang te lai.\n5 Cu a si caah nan chungah vawlei thil a simi nu le pa sualnak, thurhhnawmhnak, taksa duhnak, duhnak chiakha, siasal biaknak a simi hakkauhnak cu that ko hna u. 6 Hi hna ruangah hin Pathian thinhunnak cu a tlung lai. 7 Cu thil hna ah cun nan rak tlongleng i nan rak nung. 8 Sihmanhsehlaw atu cu ingpuannak, thinhunnak, i huatnak, congoihnak te hna cu ngol dih cang hna u law holh phun chia zong nan kaa in chuak hin ti hlah seh. 9 Pakhat le pakhat lih i chim hlah u, zeitintiah sining hlun ziaza khan nan i hlitphuak cang i 10 sining thar, sertu muipu hngalhnak thawngin tharchuah nan sinak kha nan i hruk cang. 11 Hi ah hin Grik, Judah mi, cuarpartan, cuarpartan lo, mipuarhrang, Sithian, sal le a luatmi ti an um lo, sihmanhsehlaw Khrih cu zeizong vialte ah zeizong a si!\n12 Pathian mithim, mithiang le dawtmi nan si bantukin zawnruahnak, zaangfahnak, toidornak, lungnemnak le lungsaunak in i thuam ko u. 13 Pakhat le pakhat i ing u law mizeimaw nih a dang cungah lungsi lonak a ngeih ahcun pakhat le pakhat i ngaithiam u. Bawipa nih an ngaithiam hna bantukin nannih zong nan i ngaihthiam awk a si. 14 Cu pinah cun zeizong vialte hmun khat ah rem tein a sihawhter khotu dawtnak cun i thuam ko u. 15 Khrih daihnak nih nan lungthin cu uk ko seh, cu ca dingah cun pum khat ah auh nan si, cun lunglawmh thiam u. 16 Khrih bia cu nan chungah a rumning tein um ko seh. Thangòhatnak hla, Pathian hla le Thlarau hla te hna le fimthiamnak phun kip in i cawnpiak u law i forh hna u. Nan lungtak tein Pathian cu thangòhat u law lunglawmhnak he hla sa u. 17 Khrih thawngin Pathian sinah lunglawmhnak chim in nan tuahmi paoh ah bia in siseh, òuannak in siseh Bawipa Jesuh min in tuah dih ko u.\n18 Nupile hna, nan vale nawl ngai ko hna u, cucu Bawipa he aa tlakmi a si. 19 Vale hna, nan nupile daw hna u law an cungah puarhrang hlah u. 20 Fale hna zeizong kong ah nan nu le nan pa bia ngai hna u, zeitintiah cucu Bawipa lungton a si. 21 Pale hna, nan fale thin phok hna hlah u, an lung a der sual lai. 22 Salle hna, zeizong kong ah vawlei cung nan bawile nawl ngai hna u, an hmuh lio le an lunglawmhter awk lawngah si loin Bawipa òihzah buin lungtho tein an bia ngai hna u. 23 Nan rian cu zei a si paoh ah nan bawile ca lawngah si loin Bawipa ca i tuah khan in i biatak ko u. 24 Lawmhman laksawng caah roco ding cu Bawipa sinin nan hmuh lai kha hngal ko u; nan rianhmi cu Bawipa Jesuh Khrih a si. 25 Palhnak a tuahmi nih cun an palh man an hmuh lai, thleidannak zeihmanh a um lo.